Irekia Eusko Jaurlaritza - Gobierno Vasco :: EHAA xedapena 201705753\nAldizkariaren data: 2017-11-28 Aldizkari honetan argitaratua: 2017227\n1399/2017 EBAZPENA, azaroaren 10ekoa, Osakidetza-Euskal osasun zerbitzuko zuzendari nagusiarena. Honen bidez, fakultatibo mediko eta teknikari lanbide taldeko mediku kategoriako (Fakultatibo Espezialista Familia Medikua -LMAT eta Fakultatibo Espezialista Pediatriako Medikua -LMAT) eta zehazten diren osasun zerbitzuetako erakundeetan destinoak izateko lekualdatze-lehiaketa deitzen da.\nGaiak: FUNTZIO PUBLIKOA; LEKUALDATZE-LEHIAKETA; OPOSIZIO ETA LEHIAKETAK; OSASUN-LANGILEAK; MEDIKUNTZA OROKORRA; PEDIATRIA; FAMILIA; DEIALDIA\nXedapenaren zenbakia: 201701399\nXedapenaren data: 2017-11-10\nHurrenkenaren zenbakia: 201705753\nIkus 2017/11/27an argitaratutako 2017/11/09ko AKORDIOA \nOsakidetza-Euskal osasun zerbitzuko Administrazio Kontseiluaren 2017ko azaroaren 9ko Erabakiaren bidez aurreikusitako 2017rako lekualdatze-lehiaketaren deialdia, ebazpen honen bidez Erabaki hori betearazten da, lekualdatze-lehiaketa hau deituz.\nHorregatik, eta aurreko paragrafoan aipatutako Erabakian ezarritakoaren arabera, lekualdatze-lehiaketa honen deialdia egiten dugu, eta horrela aukera ematen diegu Osakidetza-Euskal osasun zerbitzuko langile finkoei nahiz Gizarte Segurantzako erakunde sanitarioetako eta osasun zerbitzu autonomikoetako estatutupeko langile finkoei mugitzeko eskubideaz baliatzeko, deialdia aukera hori emateko xedeaz egiten baita.\nHoriek horrela, ondoko hauek babes harturik, ekainaren 26ko 8/1997 Legea, Euskadiko Antolamendu Sanitarioarena; abenduaren 16ko 55/2003 Legea, osasun zerbitzuetako estatutupeko langileen Esparru-estatutuarena, azaroren 11ko 255/1997 Dekretua, Osakidetza-Euskal osasun zerbitzua Ente Publikoaren Estatutu Sozialak ezartzen dituena eta martxoaren 13ko 184/2015 Errege Dekretua, osasun-zerbitzuetako estatutupeko langileen kategoria profesionalen baliokidetzen katalogo homogeneoa arautzen duena; eta indarrean dagoen legediak langileriaren gainean ematen dizkidan ahalmenez baliaturik, eta, halaber, arlo honetako sindikatuei entzun ondoren, hau\nMedikuen kategoriako (lanpostu funtzionalak: Fakultatibo Espezialista Familia Medikua-LMAT eta Fakultatibo Espezialista Pediatriako Medikua-LMAT) lekualdatze lehiaketa deitzen da. Kategoria hori Fakultatibo Mediko eta Teknikarien Lanbide Taldekoa da, eta destinoak Osakidetza-Euskal osasun zerbitzuko osasun-zerbitzuetako erakundeetan izango dituzte, hurrengo oinarrien arabera\n1.1.– Deialdia eta oinarri hauek lotesleak dira deialdia egiten duen administrazioarentzat, lehiaketa epaitu behar duen epaimahaiarentzat eta parte hartzen dutenentzat. Oinarri hauetan xedatuta ez dagoena arau-xedapen aplikagarriek arautuko dute.\n1.2.– Lan harremanaren izaera juridikoa. Destino berri bat oinarri hauetan ezarritakoaren arabera lortzeak ez du batere aldatuko lehiatzaileak lehendik duen lan-harremanaren izaera juridikoa, hau da, harreman estatutarioa, funtzionarioa edo lan-kontratupekoa.\n1.3.– Lan baldintzak. Lekualdatze-lehiaketa honen ondorioz destinoa okupatzera pasatzen den pertsonalari Euskadiko Antolamendu Sanitarioaren Legea (ekainaren 26ko 8/1997 Legea) eta indarrean dagoen Osakidetza-Euskal osasun zerbitzuko langileen lan-baldintzak arautzen dituen Akordioa aplikatuko zaizkio, eta esleituko zaion destinoko osasun-zerbitzuetako erakundean indarrean dauden lan-baldintzak onartu beharko ditu, dagozkion ordainsariak jasoz.\n1.4.– Destinoen ezaugarriak.\nDeialdi honen lanpostu funtzionalak eta zerbitzu-erakundeetako destinoak, zein kategoriatakoak diren eta, halaber, betetzeko eskatzen den espezialitatea eta hizkuntza-eskakizuna oinarri hauekin batera dagoen I. eranskinean jasotzen dira.\n2.– Bete beharreko baldintzak.\n2.1.– Hemen arautzen den prozesuan parte hartzeko, izangaiek deialdi hau EHAAn argitaratzen den egunean bete behar dituzte eskatutako baldintzak, eta, hala badagokio, destinoaz jabetzeko esleipena egin arte mantendu, euskararen ezagutza bete beharreko baldintzatzat jotzen denean izan ezik. Hori kontuan hartuko da baldin eta euskararen ezagutzaren jabe baldin bada eta hamar egun balioduneko epean egiaztatzen badu, destinoen esleipenaren behin-behineko Ebazpena Osakidetzako web orrian argitaratu eta hurrengo egunetik aurrera.\n2.2.– Bete beharreko baldintzak.\n2.2.1.– Honako egoeraren batean egotea:\na) Osakidetza-Euskal osasun zerbitzuko osasun-zerbitzuetako edozein erakundera atxikita egotea, lortu nahi duen zentroa ez den beste batean edo zentro berean, jabetzako izendapena daukan estatutupeko langile moduan nahiz karrerako funtzionario moduan nahiz lan-kontratudun finko moduan parte hartzen duen kategorian.\nLanean hasteko, kategoria batean ofizialki onartutako espezialitate jakin bat izatea eskatzen denean, kategoria berekoak direla ulertuko da espezialitate berea duten lanpostu funtzional guztiak, baldin eta asistentzia-eremu berekoak badira (lehen mailako arreta edo arreta espezializatua).\nb) Kategoria bereko estatutupeko langile finkoa izatea eta Gizarte Segurantzako erakunde sanitarioetako edo osasun zerbitzu autonomikoetako destino batean jardutea edo destinoa gordeta edukitzea. Orobat, aipatu erakunde horietako destino batetik etorrita, zerbitzu aktiboaz besteko egoeran egotea.\nDeialdi honetan parte hartzeko, pertsonalak ondorengo egoeraren batean egon beharko du:\na) Zerbitzu aktiboan dauden edo destinoa gordeta daukaten langileak.\nb) Destinoa gordeta ez daukan pertsonala sektore publikoan zerbitzuak egiteko eszedentzian edo borondatezko eszedentzian dagoelako. Kasu horretan langileek deialdi hau EHAAn argitaratzen den egunean bete beharko dituzte zerbitzu aktiborako itzultzeko ezargarri den legediaren arabera bete beharreko baldintzak, baina ez da beharrezkoa izango zerbitzura itzultzeko baimena lehenagotik eskatua eta lortua edukitzea.\nc) Behin-behineko atxikipena duten langileak.\nEbazpen hau argitaratzen den egunean Osakidetza-Euskal osasun zerbitzuko zerbitzu sanitarioetako edozein erakundetako destino bati behin-behinekoz atxikirik dagoen langile orok nahitaez parte hartu beharko du lekualdatze-lehiaketan eta gutxienez destinoa behin-behinekoz betetzen duen osasun-barrutian dagokion lehen mailako arretako edo arreta espezializatuko modalitatean deitutako destino guztiak eskatu beharko ditu, betiere destino horietan aritzeko eskatzen diren baldintzak betetzen baditu. Destinorik lortzen ez badute, osasun-barrutian deituriko destino guztiak eskatu ez izanagatik, borondatezko eszedentzia egoera aitortuko zaio ofizioz, horretarako baldintzak beteko balitu, eta, hala ez balitz, Osakidetza-Euskal osasun zerbitzuan duen langile finkoaren izaera galduko luke.\nDagokion lehen mailako arretako edo arreta espezializatuko modalitatean deitutako lanpostu huts guztiak eskatu badituzte, destinoa behin-behinekoz okupatzen duen osasun-barrutian, eta lekualdatze-lehiaketa honetan destinorik lortuko ez balute, beste destino batean behin-behinekoz atxikiko lituzkete, haiek aurretik hala eskatuz gero. Destino hori destinoen behin betiko esleipenaren ondoren zehaztuko zen, lanpostu funtzional era barruti berekoa; hau da, eszedentzia eman zitzaion horretan edo lehiatzeko betebeharra sortzen duen egoera ematen den horretan, lanpostuan aritzeko eskatutako baldintzak betetzen badituzte, lehiaketan parte hartzeko eskabidean egoera hori gertatuz gero borondatezko eszedentziara igaro nahi dutela zehaztu ez badute.\n2.2.3.– Esleitutako destinoaz jabetu aurreko data duten derrigortasun-datadun destinoak aukeratu nahi dituztenek dagokion hizkuntza-eskakizuna izan eta egiaztatu behar dute hamar egun balioduneko epean, destinoen behin-behineko esleipenaren Ebazpena Osakidetzako web orrian argitaratu eta hurrengo egunetik aurrera.\n2.2.4.– Edozein kasutan ere, lortu nahi den lanpostuaren baldintzak bete behar dira, Osakidetza-Euskal osasun zerbitzuaren lanpostu funtzionalak arautzen dituen 186/2005 Dekretuak, uztailaren 19koak, ezarritakoaren arabera eta lehiatzen deneko lanpostua betetzeko indarrean dagoen araudiak eskatzen duen beste edozeinen arabera.\n3.1.– Eskabideak non eta nola aurkeztu Deialdi honetako lehiaketan parte hartu nahi dutenek eskabidea Interneten bidez egin beharko dute, Osakidetzaren web orrialdean dagoen eskabidea betez. Horretarako helbidea hauxe da: www.osakidetza.euskadi.eus\nAipatutako helbidean eskura dagoen 2017ko lekualdatze-lehiaketaren aplikazio informatikoan izangaiei esango zaie zein pasahitz erabili behar duten parte hartzeko eskabidea betetzeko.\nEskabideak ondorengo atalak izango ditu:\n– Baremoko datuak: izangaiek eskabidean nahitaez bete beharko dute merezimenduen baremoko datuak jasotzen dituen atala, ebazpen honen III. eranskinean dagoena.\nIzangai guztiek aplikazio informatikoak erakusten dien curriculum vitae atala bete beharko dute.\n– Destinoak aukeratzea: izangaiek nahi beste destino aukeratu ahal izango dute I. eranskinean eskaintzen direnen artean, haien kategorian eta, kasua bada, lanpostu funtzionalean.\nDerrigorrezko mugikortasun prozesuren batean egondako izangaiek, lehenengoaren araudi espezifikoak destinoa lortzeko lehentasunezko eskubidea dutela eta hori lekualdatze-lehiaketa honetan efektiboa izan daitekeela ezarri badu, eskabideak aurkezteko epean alegatu beharko dute 2017ko lekualdatze-lehiaketako web orrian argitaratuko den eredu baten bidez eta horretaz gain, nahi badute alegazio hori jasotzen duen beste edozein idatzi aurkeztu ahalko dute. Edonola ere, lehentasunezko eskubide hori justifikatzen duen dokumentazioa aurkeztu beharko dute.\nAurreko paragrafoetan adierazitako moduan eskabidea egiteko behar diren informatika-baliabideak eta langileak jarriko ditu Osakidetzak, dituen zerbitzu-erakundeen bitartez.\nProzesuan onartua izateko, aldez aurretik garaiz eta forman epe barruan bete behar da dagokion eskabidea, eta 3.6 oinarrian aurreikusten den dokumentazio justifikatzailea aurkeztu.\nEskabidea, 3.1 oinarrian ezarritakoarekin bat etorriz, ebazpen hau EHAAn argitaratu eta hurrengo 15 egun balioduneko epean aurkeztuko da. Epe hori azkeneko eguneko 14:00etan amaituko da.\nParte hartzeko eskabidea aurkeztu duten baina eskabideari uko egin nahi dioten izangaiek horretarako aukera izango dute Osakidetzako web orrian destinoak behin-behinekoz esleitzeko lehenengo ebazpena argitaratu baino hamar egun baliodun lehenagora arte edozein unetan. Une horretatik aurrera ezingo dute lehiaketa utzi. Horretarako, gutxienez hamabost egun balioduneko aurrerapenarekin argitaratuko da Osakidetzako web orrian ebazpen horren argitalpen-data zein izango den.\nIzangaiek aukera izango dute, ezkontideak edo izatezko bikote-kideak ere lehiaketan parte hartzen badu, familiako bizikidetza dela medio, beren eskabidea haienaren arabera baldintzatzeko. Baldintza hori eskabidean agertu beharko dute berariaz jarri diren tokietan. Destinoak esleitzeko behin-behineko ebazpenean lehiatzaile biek osasun-barruti berean destinoa lortu ezean, horrela baldintzaturiko eskabideak baliogabe geratuko dira, salbu eta erreklamazioak aurkezteko aldian kontrakoa adierazten badute.\n3.3.– Datuen zehaztasuna.\nLehiaketara aurkeztutako eskabidean edo dokumentazioan datu faltsurik aurkituz gero, ezereztu egingo da eskabidea, bestelako lege-neurriak hartzeari uko egin gabe.\n3.4.– Eskabidean jarritako jakinarazpen- eta komunikazio-baliabideak.\nEskabidean helbide elektronikoa edo telefono zelularraren zenbakia adierazten duten izangaiek hori erabiltzeko baimena ematen diote Osakidetza-Euskal osasun zerbitzuari prozesuan zehar egin ditzakeen jakinarazpenetarako.\nIzangaiarena berarena bakarrik izango da erantzukizuna, baldin eta adierazitako helbidean, helbide elektronikoan eta telefono-zenbakian akatsak badaude eta, horiek aldatu arren, Osakidetza-Euskal osasun zerbitzuari jakinarazten ez badizkio.\n3.5.– Datu pertsonalak babestu eta kudeatzea.\nEskabideetan emandako informazio guztia fitxategi batean bilduko da eta hori prozesua kudeatzeko bakarrik erabiliko da. Fitxategi horren erabilera eta funtzionamendua lege hauetan araututakoaren arabera egingo da: Datu Pertsonalak Babesteko 1999ko abenduaren 13ko 15/1999 Lege Organikoa eta Datu Pertsonaletarako Jabetza Publikoko Fitxategiei eta Datuak Babesteko Euskal Bulegoa Sortzeari buruzko otsailaren 25eko 2/2004 Legea.\nFitxategi horren arduraduna Osakidetza-Euskal osasun zerbitzuko Giza Baliabideetako Dibisioa izango da eta sartzeko, zuzentzeko, aurka egiteko eta ezeztatzeko eskubideak Giza Baliabideetako zuzendariaren aurrean erabiliko dira: Araba kalea 45, 01006 Vitoria-Gasteiz.\nProzesu honetan eskabidea aurkezten dutenek onartu egiten dute euren datu pertsonalak oinarri hauetan ezarritako helbururako eta azaldutako eran tratatuko direla.\n3.6.– Aurkeztu beharreko agiriak.\nIzangaiek, dokumentazioa aurkeztu behar badute, eskabidearen frogagirian erantsi beharko dute (datu pertsonalak eta destino-hautaketa), 3.2 oinarrian aurreikusitako epean Osakidetza-Euskal osasun zerbitzuko edozein zerbitzu-erakundetan edo Administrazio Publikoen Administrazio Prozedura Erkidearen urriaren 1eko 39/2015 Legearen 1. artikuluan aurreikusitako tokietariko edozeinetan.\n3.6.1.– Osakidetzako pertsonala zerbitzu aktiboan:\nZerbitzu aktiboan dauden Osakidetza-Euskal osasun zerbitzuko langileek ez dute dokumentazio hau aurkeztu behar izango, nahiz eta hori prozesuko edozein unetan eska ahalko zaien:\na) Kategorian destinoa jabetzan betetzeko, pertsonal funtzionario edo estatutupekoaren izendapenaren fotokopia konpultsatua.\nb) Jabetzan betetako azken destinoaren lanpostuaz jabetzearen diligentziaren fotokopia konpultsatua.\nc) Euskara-ezagutza egiaztatzen duen dokumentazioaren fotokopia konpultsatua, baldin eta ezagutza hori eskabidea egiteko erabilitako aplikazio informatikoan jasota badago.\nd) Emandako zerbitzuen jatorrizko egiaztagiria edo notarioak emandako jatorrizko fotokopia, baldin eta zerbitzu horiek eskabidea egiteko erabilitako aplikazio informatikoan jasota badaude.\nAplikazio informatikoan jasota ez baleude, datorren ataleko e) letran deskribatutako dokumentazioa aurkeztu beharko dute.\ne) Baloratu daitezkeen merezimenduak egiaztatzeko dokumentazioaren fotokopia konpultsatua, baldin eta horiek aplikazio informatikoak erakutsitako curriculum vitaean balioztatuta badaude.\nDerrigorrezko mugikortasun prozesuren batean egondako izangaiek, lehenengoaren araudi espezifikoak destinoa lortzeko lehentasunezko eskubidea dutela eta hori lekualdatze-lehiaketa honetan efektiboa izan daitekeela ezarri badu, aipatutako araudiaren fotokopia aurkeztu beharko dute eta baita Zerbitzu-erakundearen egiaztagiri bat. Horretan, lehentasunezko eskubidea dutela eta behin betiko barne-mugikortasuneko prozesu batean efektiboa egin ez dela jasota egon behar da.\n3.6.2.– Beste egoera batzuetan dauden langileak:\nAgiri hauek aurkeztu beharko dituzte:\nIzangaiek a) eta b) ataletan adierazitako dokumentazioa aurkeztu beharko dute, Osakidetza-Euskal osasun zerbitzuan zerbitzu-eginkizunetan badaude eta beste osasun-zerbitzu batean lanpostua gordeta badute.\nc) Eszedentzian dagoenak eszedentzia eman zion Ebazpenaren fotokopia arrunta aurkeztu beharko du.\nBeste osasun-zerbitzuetatik datozen eta eszedentzian dauden langileek deialdi hau argitaratzen den egunean eszedentzia-egoeran jarraitzen dutela egiaztatzen duen dokumentazioa aurkeztu beharko dute.\nd) Euskara-ezagutza egiaztatzen duen dokumentazioaren fotokopia konpultsatua, ezagutza hori Osakidetza-Euskal osasun zerbitzuak aitortua egon ezik, 3.6.3 oinarrian aurreikusitako terminoetan, eta eskabidea egiteko erabilitako aplikazio informatikoan jasota egon ezik.\ne) Emandako zerbitzuen jatorrizko egiaztagiria edo notarioak emandako jatorrizko fotokopia. Egiaztagiriak zehaztapen hauek jaso beharko ditu: kategoria, lotura juridikoa, taldea, lan egindako aldien hasiera (eguna, hila, urtea) eta amaiera (eguna, hila, urtea). Egiaztagiriak kasuan kasuko zerbitzu sanitarioetako erakundeak edo organo eskudunek emandakoa beharko du izan, ebazpen honen II. eranskineko ereduari jarraituz edo agiria eman duen organoak horretarako duen ereduaren arabera, baina betiere lan egindako aldien hasiera-amaierak arestian ezarri den bezala xehaturik. Ez da beharrezkoa izango egiaztagiri hori aurkeztea emandako zerbitzuak eskabidea egiteko erabilitako aplikazio informatikoak jasota badaude.\nOsakidetzatik kanpo egindako zerbitzuei dagokienez, horiek hartu dituen erakundearen izaera publikoa egiaztatu beharko da, horri lotutako administrazio organoak egindako egiaztagiriaren bidez.\nBeste administrazio publiko batzuetan emandako zerbitzuei buruzko ziurtagirietan ez bada hitzez hitz adierazten parte-hartzaileari interesatzen zaion kategorian/lanpostu funtzionalean izandako esperientziaren izendapena, zerbitzu sanitarioetako erakundeko Zuzendaritzak edo Administrazio Publikoko organo eskudunek egindako ziurtagiria aurkeztu beharko da, eginkizunak eta zereginak, lanbide-taldea eta lanpostua lortzeko eskatzen den titulazioa adierazten dituena.\nf) Baloratu ahal diren merezimenduak justifikatzen dituen dokumentazioaren fotokopia konpultsatua, aplikazio informatikoak erakusten dien curriculum vitaean balioztatuta ez badaude.\n3.6.3.– Euskara-ezagutza egiaztatzetik salbuestea:\nEz dute euskararen ezagutza egiaztatzeko dokumentaziorik aurkeztu beharko Osakidetza-Euskal osasun zerbitzuak aitortutako hizkuntza-eskakizuna dutenek; beste Herri Administrazio batek igorritako hizkuntza-eskakizuna baliokidetuta dutenek; edo ikasketa ofizialak euskaraz egin dituztelako euskara-ezagutza egiaztatzetik salbuetsita daudenek.\n3.6.4.– Eskabide baldintzatua:\nIzangaiek lekuz aldatzeko eskabidea ezkontidearen edo izatezko bikote-kidearen eskabidearen arabera baldintzatu badute, 3.2 oinarrian ezarritakoarekin bat etorriz, beren eskabidearekin batera ezkontide edo izatezko bikote-kidearenaren fotokopia aurkeztu beharko dute, eta, ezkontidea izanez gero, familia-liburuaren fotokopia konpultsatua ere bai, edo, izatezko bikote-kidea izanik, bikotea bizi den udalerriko udalak edo, halakorik egonez gero, elkartze zibilen udal erregistroak emandako bizikidetzako jatorrizko egiaztagiria.\n3.6.5.– Dokumentuak aurkezteko modua:\nJatorrizko egiaztagiriak berariaz eskatzen direnean izan ezik, jatorrizkoaren kopiaren bidez aurkezten diren dokumentuen konpultsak ondorengo informazioa jaso beharko du: data eta konpultsatu duenaren izen-deiturak, nortasun agiria eta irakur daitekeen izenpea.\nLan eta argitalpen zientifikoei dagokienez, argitaratze-aipamena jaso beharko da horien fotokopietan, edo, hala badagokio, horiek agertzen diren aldizkari zientifikoaren edo informazio-aldizkariaren web orria aipatu beharko da. Bilera zientifikoetara egindako ekarpena izan, baina ekarpen hori argitaratu gabe badago, ordea, ekarpen horren egiaztagiriaren fotokopia konpultsatua aurkeztuko da, zentro edo erakunde antolatzaileak emana.\nDokumentuak Euskal Autonomia Erkidegoko hizkuntza koofizialetako batean egin ez bada, dagokion zinpeko itzulpena erantsi beharko zaio, Administrazio Publikoen Administrazio Prozedura Erkidearen urriaren 1eko 39/2015 Legearen 1. artikuluarekin bat.\nMerezimenduek balioa izango dute izangaiak onartuak baditu deialdi hau EHAAn argitaratzen den egunean, horretarako eman zaion dokumentu baten bidez eta epe horren barruan egiaztatu baditu.\n4.– Lehiaketaren nondik norakoa.\n4.1.– Eskabideak aurkezteko epea bukatutakoan, Osakidetzak aztertuko du izangaiek deialdian eskatzen diren baldintzak betetzen dituzten, eta onartu diren eskabideak epaimahai kalifikatzaileari bidaliko dizkio lehiaketaren merezimenduak baloratzeko.\n4.2.– Euskararen ezagutza baloratzea:\nHizkuntza-eskakizunok baloratzean emango zaien puntuazioa Osakidetza-Euskal osasun zerbitzuan euskararen erabilera normalizatzeko 67/2003 Dekretuak, martxoaren 18koak, 24. artikuluan ezarritakoaren araberakoa izango da, prozesu osoan guztira lor daitekeen puntuazioa aintzakotzat hartuta.\nEra berean, aurreko paragrafoarekin bat etorriz, dagokion lanbide-taldeari ezarritakoa baino baxuagoak diren hizkuntza-eskakizunen agiriari dagokion ehunekoa emango zaio.\nEdozein kasutan ere, euskararen ezagutza baloratzeko muga izango da dagokion lanpostu funtzionalaren hizkuntza eskakizunari ematen zaion ehunekoa, Osakidetzako lanpostu funtzionalak arautzen dituen uztailaren 19ko 186/2005 Dekretuaren I. eranskinean ezarritakoaren arabera.\nIzangaiek titulazioaren edo egiaztagirien fotokopia konpultsatua aurkeztuko dute eskabidearekin batera eta 3.6 oinarriak ezarritako moduan.\n4.3.– Ingeles, frantses edo alemanaren ezagutza baloratzea:\nIngelesa, frantsesa edo alemana ezagutzea baloratuko da: hizkuntza bakoitzeko gehienez 1,5 puntu lortuko dira.\nMerezimendu hori egiaztatzeko, dagokion hizkuntza-eskolak emandako ziurtagiria aurkeztu behar da, 3.6 oinarrian aurreikusten den moduan.\nI.– Hizkuntzen Europako Erreferentzi Marko Bateratuaren eta bere baliokideen C-2 eta C-1 mailako tituluengatik 1,5 puntu emango dira.\nII.– Hizkuntzen Europako Erreferentzi Marko Bateratuaren eta bere baliokideen B-2 mailako tituluengatik puntu bat (1) emango da.\nIII.– Hizkuntzen Europako Erreferentzi Marko Bateratuaren eta bere baliokideen B-1 mailako tituluengatik 0,5 puntu emango dira.\nIV.– Ingeles, frantses eta alemaneko filologietako lizentziei dagokion hizkuntzari esleitutako gehienezko puntuazioa emango zaie.\nHizkuntzen Europako Erreferentzi Marko Bateratuaren C-2, C-1, B-2 eta B-1 mailen baliokideak dira ebazpen honen IV. eranskinean jasotzen diren tituluak.\n4.4.– Merezimenduak baloratzea.\nInteresdunak garaiz eta behar bezala aurkezten duen dokumentazioaren arabera baloratuko ditu merezimenduak epaimahaiak, deialdi hau EHAAn argitaratzen den egunera arteko merezimenduak zenbatuz.\nEskaerak aurkezteko epea amaitu aurretik aurkeztu eta egiaztatu ez diren merezimenduak ez dira baloratuko.\nEbazpen honen III. eranskinaren bidez onartzen da merezimenduen baremoa, honako atalekin:\na) Esperientzia profesionala:\nMerezimenduen baremoan ezarritakoaren arabera baloratuko da.\n4.2 oinarrian ezarritakoaren arabera egiaztatzen den euskara-ezagutza baloratuko da, merezimenduen baremoan aurreikusitakoaren arabera.\n4.5.– Berdinketak guztizko puntuazioetan.\nBerdinketaren kasuan, emakumeei emango zaie lehentasuna dagokien kategoria eta lanpostu funtzionaletan, Emakume eta Gizonen Berdintasunerako otsailaren 18ko 4/2005 Legearen 20.4. artikuluan araututakoari jarraituz.\nBerdinketak jarraitzen badu, atal bakoitzean eta horien hurrenkeraren arabera guztira punturik gehien duen izangaiaren alde erabakiko da.\nBerdinketak jarraitzen badu, zerbitzu aktiboan egun kopuru handiena duen edo parte hartzen dueneko kategorian lanpostuaren erreserba duen hautagaiaren alde ebatziko da.\nAzkenik, aurreko irizpideak aplikatu ostean oraindik berdinketa desegin ez bada, lehenago jaio denaren alde erabakiko da.\n5.– Destinoak esleitzeko prozedura.\nDestinoak izangaiaren eskaeraren eta lortutako puntuazioaren arabera esleituko zaizkie izangaiei, betiere nahitaezko mugikortasun-prozesua izan duten langile finkoek haien lanpostu funtzionalari dagokion destinoa lortzeko duten lehentasuna errespetatuz, prozesu horiek araudi espezifikoak hala ezarri duenean lekualdatze-lehiaketa honetarako, baldin eta lehiaketa hau haien lanpostu berrian modu eraginkorrean lanean hasi direnetik deitu duten lehenengoa bada eta lehentasun hori behin betiko barne-mugikortasuneko prozesu batean eraginkorra egin ez bada.\n5.1.– Destinoak esleitzeko behin-behineko ebazpena.\nEpaimahaia eratutakoan, horrek lanpostu funtzional bakoitzaren destinoen behin-behineko esleipena jasotzen duen zerrenda onartu eta Giza Baliabideetako Zuzendaritzari helaraziko dio.\nOsakidetza-Euskal osasun zerbitzuko Giza Baliabideetako zuzendariak aginduko du destinoen behin-behineko esleipenaren zerrenda hau argitaratzeko, onartuen eta baztertuen zerrendarekin batera, baztertzeko arrazoiak adierazita.\nZerrenda hori ebazpen baten bidez argitaratuko da, eta hiru eranskin izango ditu:\n– I. eranskinean onartutako langileen zerrenda agertuko da, lortutako guztizko puntuazioaren hurrenkeran.\n– II. eranskinean lehiaketatik baztertuak izan direnak agertuko dira, baztertzeko arrazoia adierazita.\n– III. eranskinean deialdi honetako I. eranskinean eskainitako lanpostu funtzionalen destinoak lortu dituen pertsonal esleipendunaren zerrenda agertuko da, lortutako puntuazioaren hurrenkeran.\nEbazpen horren aurka izangaiek erreklamazioa aurkeztu ahal diote Giza Baliabideetako zuzendariari, Osakidetzako web orrian argitaratzen den egunaren biharamunetik zenbatzen hasita hamar egun balioduneko epean.\nEpearen barruan eta behar bezala aurkeztutako erreklamazioak behin betiko ebazpenaren bidez onartu edo baztertuko dira.\nOsakidetza-Euskal osasun zerbitzuko langileen lan-baldintzak arautzen dituen Akordioa onartzen duen abenduaren 18ko 235/2007 Dekretuaren 90.1 artikuluarekin bat etorriz, Gizarte Segurantza osasun-erakundeetatik edo erkidegoetako osasun-zerbitzuetatik datozen edo zerbitzu aktiboa ez den beste administrazio-egoera batean dauden langile esleipendunek, III. eranskinean daudenek, azterketa medikoa igaro beharko dute; Osakidetza-Euskal osasun zerbitzuko Prebentzio Zerbitzuak igorritakoa, esleitutako destinoan behar bezala aritzeko beharrezko gaitasun psikofisikoa dutela egiaztatzeko. Horretarako, zita eskatu beharko dute Osakidetza-Euskal osasun zerbitzuko Giza Baliabideetako Zuzendaritzak zehaztutako zerbitzu-erakundean hamar eguneko epean destinoen behin-behineko esleipenaren Ebazpena Osakidetzako web orrian argitaratu eta hurrengo egunetik zenbatzen hasita. Destinoen behin betiko esleipenaren Ebazpenak baliogabetuko du egindako destino esleipena dituen mugak edo egokitzapenak bateraezinak badira esleitutako lanpostuaren eginkizunekin.\n5.2.– Destinoen behin betiko esleipenaren Ebazpena.\nEpaimahaiak lanpostu funtzional bakoitzaren destinoen esleipena jasotzen duen behin betiko zerrenda onartu eta Osakidetzako Zuzendaritza Nagusiari helaraziko dio.\nOsakidetza-Euskal osasun zerbitzuko zuzendari nagusiak aginduko du destinoen esleipeneko behin betiko zerrenda hau argitaratzeko, onartuen eta baztertuen zerrendarekin batera, baztertzeko arrazoiak adierazita. Zerrenda hori ebazpen baten bidez argitaratuko da, eta hiru eranskin izango ditu:\nEbazpen honen aurka gora jotzeko errekurtsoa aurkez dakioke Osakidetzako Administrazio Kontseiluari, hilabeteko epean ebazpen hau EHAAn argitaratu eta hurrengo egunetik aurrera.\n6.– Lanpostuaz jabetzea.\nEmandako destinoari ezin zaio uko egin, salbu eta interesdunak beste destino bat lortzen badu eta horrek lanez aldatzea eskatzen badu beste osasun-zerbitzu edo herri administrazio batek deituta borondatez behin betiko mugitzeko prozedura baten bidez edo izendapen askearen bitartez.\nDestinoa lortzen duten izangaiek betetzen ari diren destinoa utzi beharko dute, destinoen behin betiko esleipenaren ebazpena Euskal Herriko Agintaritzaren Aldizkarian argitaratu eta hurrengo hiru egun balioduneko epearen barruan.\nLanpostuaz jabetzerakoan, esleipenduna Osakidetzan zerbitzu-eginkizunetan, aldi baterako barne-sustapenean edo behin-behineko atxikipenean badago, aurreko paragrafoan aurreikusten den epea izango du lanpostuaz jabetzeko. Hala ere, hori zenbatzeko, okupatzen duen destinoa ere kontuan hartu beharko da, azken horren esleipendun ez bada behintzat. Horrela izanez gero, lanpostuaz jabetu da EHAAn destinoak behin betiko esleitzeko ebazpena argitaratu eta hurrengo egunean behin-behineko atxikipenean badago edo kargua utzi eta hurrengo egunean zerbitzu-eginkizunen eta aldi baterako barne-sustapenaren kasuetan.\nLehiaketa erabakitzeak zerbitzu aktibora itzultzea dakarrenean izan ezik, destinoaz jabetzeko epea edo epe horren luzapena, halakorik bada, zerbitzu aktibotzat joko da eta dagozkion lan-sariak jasoko dira destinoko zentroaren kargutan.\nLanpostuaz jabetzeko unean, pertsona esleipendunak dokumentazio hau aurkeztu beharko du, baldin eta destinoko Zerbitzu-erakundeak aurretik ez badu:\n– NANa, pasaportea edo gidabaimena.\n– OTI edo Gizarte Segurantzako afiliazio-txartela.\n– Lortutako azken destinoaren izendapena eta jabetza.\n– Zinpeko deklarazioa eta betetako konfidentzialtasun-konpromisoa. Hori aurkezten ez bada, destinoko zerbitzu-erakundeak aurkeztuko du.\n– Osakidetzako Prebentzio Zerbitzuak emandako azterketa medikoaren ziurtagiria, Gizarte Segurantzako edo Osasuneko autonomia zerbitzuetako Erakunde Sanitarioetatik edo zerbitzu aktiboa ez den beste administrazio-egoera batetik datozen pertsona esleipendunen kasuan.\n– Erantzukizunpeko deklarazioa, Adingabekoaren Babes Juridikoari buruzko urtarrilaren 15eko 1/1996 Lege Organikoaren 13.5 artikulua betetzearen eta Sexu-delitugileen erregistro zentraletik egiaztagiria eskuratzeko baimena, hori aurkezten ez bada, destinoko Zerbitzu-erakundeak emango baitu. Bestela, Sexu-delitugileen erregistro zentralak ziurtagiri negatiboa eman beharko du, destinoko Zerbitzu-erakundeak identifikatutako adingabekoekin ohiko harremana inplikatzen duen destino bat esleitzen bazaio esleipendunari, Osakidetzako zuzendari nagusiaren urriaren 13ko 1314/2016 Ebazpenarekin bat etorriz.\n– Kargu-uztearen kopia, hala badagokio.\nLangile bat borondatezko mugikortasuneko prozedura batean destinoaz jabetzen ez bada, ezarritako epeen barruan edo lege edo arauen arabera epe horiei dagozkien luzapenetan, ulertuko da estatutupeko langile gisa interes partikularragatiko borondatezko eszedentzia eskatzen duela, eta egoera horretan deklaratuko du zerbitzuak egiten zituen osasun-zerbitzuak.\nHala ere, behar bezala justifikatutako arrazoiak badaude, Osakidetza-Euskal osasun zerbitzuak hala erabaki badu interesdunak aurretik eskatutako entzunaldian, egoera hori indargabetu ahalko da. Kasu horretan, destinoa berrian hasi beharko da lanean une horretan eragotzi zioten arrazoiak desagertuko bezain laster.\nOsakidetza-Euskal osasun zerbitzuko zuzendari nagusiak izendatuko du ebazpen honen bidez deitutako lekualdatze-lehiaketaren epaimahai kalifikatzailea.\nEpaimahai kalifikatzaileak 7 kide izango ditu. Horien artean epaimahaiburua eta idazkaria izendatuko dira eta gainerakoak epaimahaikide izango dira. Kide bakoitzak ordezko bat izango du.\nEpaimahaikide guztiek herri administrazio eta edo osasun-zerbitzuetako karrerako funtzionarioak edo estatutupeko finkoak, edo Osasun Sistema Nazionalari lotutako zentroetako lan-kontratuko langileak izan beharko dute, baldin eta haien lanpostuan edo kategorian jarduteko hautaketa-prozesuko kategorian sartzeko eskatzen den maila akademiko bera edo goragokoa eskatzen bada.\nEpaimahaikideak banako gisa arituko dira.\nIdazkaria Osakidetzako langile finkoen artean, lehentasunez, edo, beharrezkoa balitz, edozein Herri Administrazioko langileen artean izendatuko da eta eginkizun administratiboak izango ditu, eta goi-mailako titulazioa eta epaimahaikide izango da, eta hitz egiteko eta botoa emateko eskubidea izango du.\nEpaimahaiaren osaketan, gaitasun, eskumen eta prestakuntza egokia duten gizonezko eta emakumezkoen arteko ordezkapen orekatua bermatuko da, eta epaimahaikideek inpartzialtasun eta profesionaltasun printzipioak beteko dituzte.\nOsakidetza-Euskal osasun zerbitzuko zuzendari nagusiak ebazpen bidez jakinaraziko du epaimahaia nork osatuko duten. Ebazpen hori EHAAn argitaratuko da.\nEpaimahaiak, egokitzat hartuz gero, kideekin lankidetzan jardungo duten aholkulari berezien laguntza izan dezake. Aholkulari horiei ere epaimahaikideei eskatutako titulazio baldintza bera eskatuko zaie. Bakoitza bere espezialitate teknikoetan arituko da, eta horretarakoxe bakarrik jardungo dute elkarlanean organo kalifikatzailearekin.\n7.3.– Abstenitzea eta errefusatzea.\nEpaimahaia osatzen duten pertsonek ezingo dute jardun eta deitutako agintaritzari jakinaraziko diote, horretan Sektore Publikoko Erregimen Juridikoko urriaren 1eko 40/2015 Legearen 23. artikuluan jasotako egoeraren bat ematen denean. Kasu horietan ere, prozesuan parte hartzen duten pertsonek, edozein unean, ezespena eman ahalko dute, aipatutako lege-testuaren 24. artikuluan ezarritakoarekin bat etorriz.\n7.4.– Jarduteko arauak.\nEpaimahaiak bere jarduna Sektore Publikoko Erregimen Juridikoaren urriaren 1eko 40/2015 Legearen 15.etik 22.era bitarteko artikuluetan ezarritako arauei egokituko die.\nErabakiak botoen gehiengoz hartuko dira.\n7.6.– Zerbitzuak eragindako kalte-ordainak.\nEpaimahaikideek zerbitzua dela kausa dagozkien kalte-ordainak jasoko dituzte, asistentziak barne, otsailaren 2ko 16/1993 Dekretuan eta ekainaren 13ko 121/2006 Dekretuan arauturik dagoenarekin bat etorriz. Era berean, Epaimahaiari aholkatzen diotenek ere jasoko dituzte kalte-ordain horiek.\nHalaber, prozedura hau garatzeko emango diren ebazpenak eta EHAAn argitaratu daitezenak, Osakidetza-Euskal osasun zerbitzuko webgunean argitaratuko dira.\n9.– Oinarrien interpretazioa.\nOinarri hauen interpretazioa deialdi honetako epaimahai kalifikatzaileari dagokio.\nDeialdi honetatik sortzen diren eragin eta jarduera guztietarako, baita jurisdikzio-eskumenaren ahalmenari dagokiona ere, egoitza Osakidetza-Euskal osasun zerbitzuko Zuzendaritza Nagusia izango da: Araba kalea 45 (01006 Vitoria-Gasteiz).\nBat etorriz Administrazio Publikoen Administrazio Prozedura Erkidearen urriaren 1eko 39/2015 Legean eta Euskadiko Antolamendu Sanitarioaren ekainaren 26ko 8/1997 Legean eta baita Osakidetzako Estatutu Sozialak ezartzen dituen azaroaren 11ko 255/1997 Dekretuan ezarritakoarekin bat etorriz, ebazpen honen aurka eta, behin betiko, hori garatzeko emango direnen aurka, gora jotzeko errekurtsoa jar daiteke hilabeteko epean, ebazpen hau argitaratu eta hurrengo egunetik aurrera, hurrengo modu hauetan:\nGiza Baliabideetako zuzendariaren behin betiko ebazpenen aurka, gora jotzeko errekurtsoa aurkez dakioke Osakidetza-Euskal osasun zerbitzuko zuzendari nagusiari.\nOsakidetza-Euskal osasun zerbitzuko zuzendari nagusiaren behin betiko ebazpenen aurka, gora jotzeko errekurtsoa aurkez dakioke Osakidetza-Euskal osasun zerbitzuko Administrazio Kontseiluari.\nVitoria-Gasteiz, 2017ko azaroaren 10a.\nFAKULTATIBO MEDIKO ETA TEKNIKOEN LANBIDE-TALDEA\nLANPOSTU FUNTZIONALA: FAKULTATIBO ESPEZIALISTA FAMILIA-MEDIKUA -LMAT\nI.– Laneko esperientzia: gehienez, 50 puntu.\nKontuan hartuko da izangaiek aitortuta duten zerbitzu-denbora, deialdi hau EHAAn argitaratzen den egunera artekoa, hain zuzen ere.\nNahiz Osakidetzako, nahiz Gizarte Segurantzako, nahiz autonomia-erkidegoetako osasun-zerbitzuetako zerbitzu sanitarioetako erakundeetan, nahiz edozein administrazio publikotan, baita Europar Batasuneko beste estatuetako sare publikoko zerbitzu sanitarioetan ere Familiako Mediku gisa zerbitzu aktiboan edo lanpostua gordeta egindako hilabete bakoitzeko: 0,1667 puntu.\nHalaber, horrela ere zenbatuko da medikuntzako lizentzia, eta kasua bada dagokion espezialitatea, edukitzea beharrezkoa den zuzendariordetzako eta buruzagitzako postuen kasuan.\nII.– Prestakuntza, irakaskuntza eta ezagutzaren hedapena: gehienez 25 puntu.\na) Graduondoko prestakuntza eta etengabeko prestakuntza.\n1) Graduondoko prestakuntza:\n– Cum laude doktorea: 7,5 puntu.\n– Doktorea: 6,25 puntu.\n– Graduondoko masterra: 3,125 puntu.\n– Unibertsitate Espezialista aditua: 2 puntu.\n– Ikertzeko nahikotasuna/diplomako ikasketa aurreratuetan: 2 puntu.\n– Lizentziako gradua (bikaina edo ohorezko matrikula): 1,25 puntu.\n– Doktoretza-ikastaroa, ikastaro bakoitzeko (10, gehienez): 0,20 puntu.\n– Lotutako goi-mailako beste titulazio bat: 1,5 puntu.\nCum laude doktorea edo Ikertzeko nahikotasuna edo diplomako ikasketa aurreratuetan lortzeko balio duten programetako doktoretza-ikastaroek ez dute punturik emango.\n2) Etengabeko prestakuntza:\nEskatutako destinoko lanpostu funtzionalarekin zerikusia duten ikastaro berezietara joatea:\n– 9 ordura artekoa: 0,15 puntu.\n– 10 - 19 ordu: 0,35 puntu.\n– 20 - 29 ordu: 0,75 puntu.\n– 30 - 49 ordu: puntu 1.\n– 50 - 99 ordu: 1,5 puntu.\n– 100 - 249 ordu: 2 puntu.\n– 250 - 599 ordu: 2,5 puntu.\n– 600 ordu edo gehiago: 3 puntu.\nIkastaroen egiaztagirian kreditu-kopurua bakarrik jasota dagoenez, puntuazioa emateko baliokidetasun hau egingo da:\n– ECTS Europako kreditu sistemako kreditu 1: 25 ordu.\nIkastaroaren ordu-kopurua eta kreditu-kopurua adierazten ez duten egiaztagirien kasuan, edo kredituak izan bai, baina horiek aurreko paragrafoan zehaztutakoak ez direnean edo kredituen beste ordu-baliokidetasun bat ezartzen denean, epaimahaiak, aurkeztutako egiaztagiriak eta ikastaroaren edukia ikusita, dagokion puntuazioa emango du, eta kasu horretan ez du inolaz ere 0,15 puntu baino gutxiago emango.\nAtal honetan ez dira baloratuko BAME espezialitate-programaren barruan egindako orduak, ez 264/1989 Errege Dekretuak ezarritako hobekuntza-ikastaroaren prestakuntzako orduak, ezta uztailaren 31ko 1753/1998 Errege Dekretuak eskatzen dituen prestakuntza osagarriko orduak ere.\nb) Prestakuntza espezializatua:\nI) Prestakuntza-aldi osoa egoiliar gisa Familia eta Komunitateko Medikuntzako espezialitatean bete duten goi-mailako tituludunak: 4 puntu.\nII) Familia eta komunitateko medikuntzako espezialitatean prestakuntza aldi osoa egoiliar gisa graduondokoentzako irakaskuntza programa onartua duen atzerriko zentro batean bete duten goi-mailako tituludunak, titulua Hezkuntza eta Zientzia Ministerioak baliokidetuta badu: 4 puntu.\nIII) 264/1989 Errege Dekretuak ezarritakoaren arabera Familia eta Komunitateko Medikuntzako mediku espezialisten titulua lortzeko hobekuntza-ikastaroa gainditu duten goi-mailako tituludunak: 1,5 puntu.\nIV) Uztailaren 1eko 1753/1998 Errege Dekretuak ezarritakoaren arabera, Familia eta Komunitateko Medikuntzako mediku espezialisten titulua lortzeko, prestakuntza osagarria egin eta ebaluazio kliniko objektibo egituratuko proba gainditu duten goi-mailako tituludunak: 1,5 puntu.\nV) Prestakuntza-aldi osoa egoiliar gisa beste espezialitate batzuetan bete duten goi-mailako tituludunak: puntu 1.\n– Fakultateko / Unibertsitate Eskolako katedraduna (urteko): 0,125 puntu.\n– Fakultateko/Unibertsitate Eskolako irakasle titularra edo elkartua (urteko): 0,0625 puntu.\n– Dena delako espezialitatean egoiliarrentzako irakaskuntzan akreditatutako tutorea (urteko): 0,125 puntu.\n– Irakaskuntza etengabeko prestakuntzako programa ofizialetan (orduko): 0,025 puntu.\nd) Jarduera zientifikoak eta ezagutzaren hedapena: eskatutako destinoko lanpostu funtzionalarekin zerikusia duten lan zientifikoak argitaratzearren, txostenak aurkeztearren, komunikazioak aurkeztearren, hitzaldiak ematearren edo mahai-inguruetan parte hartzearren.\n– Eskualdeko txosten bakoitzeko: 0,15 puntu.\n– Estatuko txosten bakoitzeko: 0,25 puntu.\n– Nazioarteko txosten bakoitzeko: 0,35 puntu.\n– Eskualdeko ahozko komunikazio/poster bakoitzeko: 0,05 puntu.\n– Estatuko ahozko komunikazio/poster bakoitzeko: 0,10 puntu.\n– Nazioarteko ahozko komunikazio/poster bakoitzeko: 0,20 puntu.\n– Eskualdeko mahai-inguru bakoitzeko: 0,10 puntu.\n– Estatuko mahai-inguru bakoitzeko: 0,20 puntu.\n– Nazioarteko mahai-inguru bakoitzeko: 0,30 puntu.\n– Argitalpen bakoitzeko (beste egile batzuk): 0,50 puntu.\n– Liburu bakoitzeko (lehenengo egilea): 1,5 puntu.\n– Kapitulu bakoitzeko (beste egile batzuk): 0,50 puntu.\n– Tesina bakoitzeko: 1,25 puntu.\ne) Ingeles, frantses edo alemanaren ezagutza:\nHizkuntza bakoitzeko 1,5 puntu baloratuko dira.\nIII.– Euskararen ezagutza:\n– 2. Hizkuntza-eskakizuna: 7,5 puntu.\n– 1. Hizkuntza-eskakizuna: 3,75 puntu.\nLANPOSTU FUNTZIONALA: FAKULTATIBO ESPEZIALISTA PEDIATRIAKO MEDIKUA -LMAT\nNahiz Osakidetzako, nahiz Gizarte Segurantzako, nahiz autonomia-erkidegoetako osasun-zerbitzuetako zerbitzu sanitarioetako erakundeetan, nahiz edozein administrazio publikotan, baita Europar Batasuneko beste estatuetako sare publikoko zerbitzu sanitarioetan ere eskatutako destinoaren lanpostu funtzional berean zerbitzu aktiboan edo lanpostua gordeta egindako hilabete bakoitzeko: 0,1667 puntu.\nII.– Prestakuntza, irakaskuntza eta ezagutzaren hedapena: gehienez, 25 puntu.\nI) Lortu nahi den lanpostu funtzionalera sartzeko espezialitatean egoiliar gisa prestakuntza-epealdi osoa bete duten goi-mailako tituludunak: 4 puntu.\nII) Lortu nahi den lanpostu funtzionalera sartzeko espezialitatean egoiliar gisa prestakuntza-epealdi osoa atzerriko zentro batean, espezialitate horretako graduatu ondorengo irakaskuntza-programa duten batean, bete duten goi-mailako tituludunak, titulua Hezkuntza eta Zientzia Ministerioak baliokidetuta badu: 4 puntu.\nIII) Lortu nahi den lanpostu funtzionalera sartzeko eskatutako titulazio espezializatua aurreko bi paragrafoetan aurreikusten ez diren beste bideetatik (irailak 24ko 1497/1999 Errege Dekretua eta beste batzuk) lortu duten goi-mailako tituludunak: 1,5 puntu.\nIV) Lortu nahi den lanpostu funtzionalera sartzeko espezialitatea ez den beste batean egoiliar gisako prestakuntza-epealdi osoa bete duten goi-mailako tituludunak: puntu 1.\nIrakaskuntza etengabeko prestakuntzako programa ofizialetan (orduko): 0,025 puntu.\nI.– Titulu hauek Hizkuntzen Europako Erreferentzia Marko Bateratuko C-2 mailaren baliokideak dira:\n4.– DFP Affaires C2,\n4.– Trinity Collage ISE 4.\nIII.– Titulu hauek Hizkuntzen Europako Erreferentzia Marko Bateratuko B-2 mailaren baliokideak dira:\n5.– BEC Business English Certificate-Cambridge (Vantage Good & Exceptional)\n8.– TestDaf Niveaustufe 3. maila.\nIV.– Titulu hauek Hizkuntzen Europako Erreferentzia Marko Bateratuko B-1 mailaren baliokideak dira:\n4.– Certificat d´Etudes de Français Pratique 2 (CEFP2) (AF)\n1671/2019 EBAZPENA, abenduaren 26koa, Osakidetza-Euskal osasun zerbitzuko zuzendari nagusiarena. Horren bidez, lekualdatze-lehiaketa irekia eta iraunkorra deitzen da kategoria honetan: Osakidetza-Euskal osasun zerbitzuko zerbitzu-erakundeetan destinoa duten…


Hummus, arabiarren garbantzu patea - BlogaBogaBlogaBoga\n← Topa Eguna: euskaltzaleen jaia\n“Irakasleak irekitzen du atea, baina sartu ala ez ikasleak erabakitzen du” esaera txinarra →\nEguraldia freskatzen hasi den honetan, eltzekariak jateko gogoa izango du berriro zuetakoren batek; garbantzu platerkada bero bat adibidez. Beno, ba garbantzuak egosten dituzuenean ez jan denak, jaso batzuk hummusa egiteko.\nHerrialde arabiarretako pate goxo hau oso erraza da egiten eta aukera anitz ematen du; zizka-mizka moduan jan daiteke, askaria izan daiteke, edota plater nagusia.\nBarazki gordinekin jan ohi da; apioa, azenarioa edo porrua tira finetan moztu eta pate honetan igurtzita jan ditzakegu. Ogi xigortuarekin ere ederra da eta baita beste plater askotako saltsa lagungarri gisara ere (gure mahonesaren pareko).\nOSAGAIAK (sei lagunentzako patea egiteko)\n250 garbantzu lehor\n6 goilarakada tahini (sesamo krema, xigortua hobe gordina baino)*\n3 goilarakada oliba olio birjin\n3 baratxuri ale txikitu\n6 goilarakada limoi zuku\nGarbantzuak beratzen ipiniko ditugu gau osoan. Garbitu, gatza bota eta egosi, ondoren hozten utzi. Garbantzuak ondo iragazi (iragazterakoan ez bota egosterakoan erabilitako ura) eta pixkanaka gainerantzeko osagaiak gehituko ditugu; banaka-banaka eta irabiagailuarekin ondo txikituz: lehenik tahinia, ondoren oliba olioa, txikitutako hiru baratxuri aleak eta sei goilarakada limoi zuku.\nOrea oso lehorra dagoela ikusten badugu egosten erabilitako ura gehituko dugu pixkanaka gure gustoko itxura lortu arte, norberaren aukera izango baita ore lodiagoa edo mehexeagoa egitea. Nahi izanez gero une honetan piper mina, piper beltza eta gatza ere gehi daitezke, norberaren bizitasun nahiaren arabera.\nApaintzeko pinazi xigortuak edo menda beltz txikitua ipin dezakegu gainean, hori izan ohi da herrialde arabiarretako ohitura. Zapore indartsuegia duela irudituz gero edo umeentzako zapore arinagoa duen hummusa egin nahi izanez gero yogur natural bat edo 50 gr. gazta krema gehitu ditzakegu. Jan aurretik ordubetez edukiko dugu hozkailuan.\n(*) Tahini edo sesamo krema edozein belardenda edo jakin finen dendatan topatuko dugu.\nData: 2013, iraila 19 | Kategoriak Asteroko aipuak | Iruzkinak\nErantzun bat Hummus, arabiarren garbantzu patea-ri\n4:00 pm 2013/09/19\nmmmm! Bai goxoa! Proteina asko ditu gainera, eta oso osasungarria da! Apetitu handiegia izanez gero, aproposa!


Gontzal Agote: «Espektatiba handiegiak sortzea da txapelketak duen arriskua» | Kultura | Berria\nKomunikatutako bi ontziren parekoak dira bertso plazak eta Bertsolari Txapelketa Nagusia Gontzal Agote Euskal Herriko Bertsozale Elkarteko kidearentzat (Donostia, 1973). Dioenez, ezinezkoa litzateke txapelketa antolatzea plazek geldi jarraituko balute.\nZer ondorio ekarri dio etenak Txapelketa Nagusiari?\nHerrialdeetako txapelketen ondoren dator Txapelketa Nagusia, eta gorabeherak izan dira hor: atzeratu egin dira batzuk, eta etenak izan dituzte besteek, baina, azkenean, ziklo osoa egin ahal izan dugu. Bertso plaza geldirik egotea izan da zailena; plaza geldirik badago, elkarteak ezin du txapelketa bat antolatu, ezinbestean biak lotuta daudelako. Orain espero dugu txapelketak ziklo berri bat ere zabalduko duela, eta lasaiagoa izango dela.\nEta bertsolariengan zer eragin izan du atzerapenak?\nPlazetan gertatu denak eragin die; hor dago bizirik bertsolaritza. Eten ia erabatekoa izan dute, eta ziurgabetasun egoera handia ekarri du horrek. Ez genekien noiz arte iraungo zuen egoera horrek, eta ez genekien horren ondoren zer etorriko zen. Zorionez, ematen du bertso plaza bere onera etortzen ari dela. Pandemia garaian ia geldirik egon diren ekitaldi batzuk ere hasiak dira berriro aktibatzen: formatu txikiko saioak, bertso afariak eta halakoak.\nGeldialdiaren, eta, bereziki, saio mota batzuen etenaren ondorioz, inoizko parekideena izan da emakumezko eta gizonezko bertsolarien parte hartzea plazan. Portzentaje horiei eusteko anbizioa du elkarteak?\nHorretan ari gara. Bertsozale elkarteak baditu markatuak lan ildo oso argi batzuk. Gu bertso munduaren zati bat gara, zati inportante bat, egituratuena, baina bertso munduak, zorionez, eragile asko ditu. Horiek ere ari dira lanean, eta poliki-poliki horretara goaz. Gure lana egiten segituko dugu, eta gure lanaren eta gure adibidearen bitartez eragiten saiatuko gara.\nZerk egingo luke 2022ko Bertsolari Txapelketa Nagusia arrakastatsu?\nEspektatiba handiegiak sortzea da Txapelketa Nagusiak duen arrisku nagusia. Badakigu bertsolaritzarentzat ez ezik, kulturarentzat eta Euskal Herriarentzat ekitaldi inportantea dela. Kopuruei erreparatu behar zaie, baina guretzat oso inportantea da fokua bertsogintzan jartzea, eta txapelketak islatzea bertsolaritzaren barruko aniztasuna, bertsokera diferenteak, belaunaldien arteko harremana, taldetasuna... Hori da guretzat inportantea, eta, gero, oihartzun bat ere eduki nahi dugu, eta oihartzun horren bitartez eragin gizartean, ez bakarrik bertsolaritzaren mesederako, baita euskararen eta euskal kulturaren mesederako ere. Parametro asko daude.


Erroma - Vikidia\nErromako irudi batzuk.\nErroma Hegoaldeko Europako hiri bat da, bai eta Italiako hiriburua ere; Lazio eskualdean dago, italiar penintsularen erdialdean.\nItaliako hiririk jendetsuena da: 2,8 milioi biztanle inguru zeuzkan 2017ean; haren metropoli-eremu osoan, berriz, 4,3 milioi biztanle inguru ditu.\nTiber ibaiak zeharkatzen du Erroma. Bestalde, hiriaren barruan, ibaitik gertu, Vatikano Hiria dago, Italia ez den beste estatu bat.\nKostaldean egon ez arren, gertu samar dauka itsasoa; horregatik, Ostia hiria Erromaren itsas portutzat hartzen da.\nErromak garrantzi handia izan du Mendebaldeko Europaren historian, Antzinaroan bereziki, Erromatar Inperioaren hiriburua izan baitzen.\nKondaira zahar ezagun baten arabera, Erroma K.a 750. urtean sortu zen eta Romulo eta Remo izan omen ziren hiria sortu zutenak. Antzinatean, Erromatar inperioko hiriburua izan zen, eta, horren eraginez, mundu osoko hiririk handiena izan zez; izan ere, garai hartan, milioi bat biztanle izatera iritsi zen.\nV. mendearen hasieran, inperioa oso ahulduta zegoen, eta 410. urtean, tribu germaniar batzuek hiria konkistatu eta aberastasun asko eskuratu zituzten. 476. urtean, inperioa bertan behera geratu zen Europako mendebaldean, eta Erroma hiriak berak gainbehera handia izan zuen. Biztanle gehienak galdu zituen eta bere monumentu asko eta asko hondatu edo ia erabat desagertu ziren.\nDena dela, Erromak kristautasunaren hiri garrantzitsuena izaten jarraitu zuen; aita santuek bertan zuten egoitza, eta Elizak indar eta botere handia eskuratu zuen, ez bakarrik Erroma hirian, baina baita Italiako zati handi batean ere. Berez, 1870. urtera arte, Erroma Elizaren jabetza zen. Baina urte horretan Italiako erresumak Italia osoa batu eta hiria konkistatu zuen; horren ondorioz, Italiako gobernua eta Legebiltzarra Florentziatik Erromara aldatu eta hiria Italiako hiriburu bihurtu zen.\nSeguru aski, Erroma da mundu osoan leku ikusgarri gehien dituen hiria. Europan, turista gehien hartzen dituzten hirietako bat da, hirugarrena, Londres eta Parisen ondoren.\nHiriko monumenturik ezagunenak antzinako erromatarrek eraikitakoak dira: Koliseoa eta Erromatar Foroa, batez ere. Baina hiriaren erdialdea ere oso ederra da eta Gizateriaren Ondare izendatu du UNESCOk. Plaza oso eder eta beste garai batzuetako monumentu ospetsu ugari daude bertan: Piazza Navona, Piazza di Spagna, Fontana di Trevi (Treviko iturria), Agriparen Panteoia, eta beste asko.\nBestalde, hirian oso museo interesgarriak daude arkeologia edota arte gustatzen zaizkionarentzat; adibidez, Vatikanoko Museoak, Galleria Borghese museoa, Erromako Museo Nazionala (Museo Nazionale Romano), Antzinako Arteen Galeria Nazionalak (Gallerie Nazionali di Arte Antica) eta beste asko. Baina bene-benetan hiri osoa museo bat dela esan daiteke.


Bleury (Eure eta Loir) - Wikipedia, entziklopedia askea.\nBleury (Eure eta Loir)\n(«Bleury (Eure-et-Loir)» orritik birbideratua)\nBleury Frantziako udalerria da, Eure eta Loir departamenduan dagoena, Erdialdea-Loira Harana eskualdean. 2013an 470 biztanle zituen.\nEure eta Loir\nCanton of Maintenon (en)\n48° 31′ 14″ N, 1° 44′ 54″ E / 48.5206°N,1.7483°E / 48.5206; 1.7483Koordenatuak: 48° 31′ 14″ N, 1° 44′ 54″ E / 48.5206°N,1.7483°E / 48.5206; 1.7483\n506 (2009ko urtarrilaren 1a)\n2007an Bleury udalerrian erroldatutako biztanleak 470 ziren. Familiak 164 ziren, horien artean 30 pertsona bakarrekoak ziren (15 bakarrik bizi ziren gizonak eta 15 bakarrik bizi ziren emakumeak), 45 seme-alabarik gabeko familiak ziren, 78 seme-alabak dituzten bikoteak ziren eta 11 seme-alabak dituzten guraso-bakarreko familiak ziren.\n2007an 202 etxebizitza zeuden, 165 familiaren etxebizitza nagusia ziren, 28 bigarren erresidentzia ziren eta 9 hutsik zeuden. 191 etxeak ziren eta 10 apartamentuak ziren. 165 etxebizitza nagusietatik 140 bere jabearen bizilekua ziren, 17 alokairuan okupaturik zeuden eta 8 doan lagata zeuden; 2 etxek bi gela zituzten, 23 etxek hiru zituzten, 36 etxek lau zituzten eta 104 etxek bost zituzten. 136 etxek euren parking plaza propioa zuten azpian. 51 etxetan ibilgailu bat zegoen eta 107 etxetan bat baino gehiago zituzten.\nBleury udalerriko biztanleria-piramidea 2009an .\n2007an lan egiteko adina zuten pertsonak 310 ziren, horien artean 242 aktiboak ziren eta 68 inaktiboak ziren. 242 pertsona aktiboetatik 228 lanean zeuden (116 gizon eta 112 emakume) eta 14 langabezian zeuden (7 gizon eta 7 emakume). 68 pertsona inaktiboetatik 20 erretiraturik zeuden, 35 ikasten zeuden eta 13 "bestelako inaktibo" gisa sailkaturik zeuden.\n2009an Bleury udalerrian 173 unitate fiskal zeuden, 508 pertsonek osaturik. Pertsona bakoitzeko diru-sarrera fiskalaren mediana urteko 21.697 euro zen.\n2007an zeuden 14 komertzioetatik, 3 eraikuntza enpresak ziren, 1 garraio enpresa zen, 2 informazio eta komunikazio enpresak ziren, 1 finantziazio enpresa zen, 6 zerbitzu enpresak ziren eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 4 zerbitzu publikoetatik, 2 igeltseroak ziren, 1 iturgina eta 1 ile apaindegia.\n2000. urtean Bleury udalerrian 8 nekazaritza-ustiategi zeuden.\nSaint-Symphorien-le-Château (0,9 km)\nLe Gué-de-Longroi (3,0 km)\nLevainville (3,0 km)\nÉcrosnes (3,1 km)\nPrunay-en-Yvelines (3,6 km)\nYmeray (3,7 km)\nMultimedia: Bleury (Eure-et-Loir)\nAzken aldaketa 13 otsaila 2021(e)an, 16:59(e)tan\nOrriaren azken aldaketa: 13 otsaila 2021, 16:59.


OIONek azpimarratu du txertaketaren eraginkortasuna bermatu behar dela | Consumer\nOIONek azpimarratu du txertaketaren eraginkortasuna bermatu behar dela\nEEek behi-izurriteari buruz jarraitzen duen prozedurak herrialde bat gaixotasunetik aske bakarrik deklaratzeko aukera ematen du, gaixotasuna amaitu eta hiru urtera gaixotasunari buruzko frogak egon ez direnean. Gainera, frogatu behar da erabilitako txertoa segurua, purua eta eraginkorra dela erabiltzen diren espezie guztietan. Alde horretatik, OIEk zelula-hazkuntza biziz egindako txertoa nabarmentzen du, eta horrek ez du esan nahi hotzaren katea mantendu behar denik.\nErauzketa-programarako, genetikoki eraldatutako txerto bat erabiltzen bada, OIEk beharrezkoa den akordio nazionala lortu behar du inportatu eta erabili aurretik. Txertoa erabiliko den animalia-espezie guztietan ebaluatu behar da segurtasuna. Datuak fabrikatzaileak eman behar ditu, eta, ondoren, dagokion agintaritza nazionalak haren erabilera onartu behar du.\nOIONen arabera, txertaketaren ebaluazioa EBEko “Manual of Standards for Diagnostic Test and Vacines” delakoan oinarrituko da, Europako Farmakopea, Estatu Batuetako Araudi Federalaren Kodea (Code of Federal Regulations), antzeko beste arau batzuen artean.\nanimalia-gaixotasunak oie-eu txertaketa


2020rako co2-emisioak %20 murriztea proposatu dute AEBek | Consumer\n2020rako co2-emisioak %20 murriztea proposatu dute AEBek\nSenatuan aurkeztutako testu berriak, gainera, 2050ean %83 murriztea proposatzen du.\nAEBek 2020rako emisio poluitzaileak% 20 murrizteko asmoa dute, 2005ekoarekin alderatuta, eta 2050ean% 83 murrizteko asmoa dute. Horixe proposatzen du, behintzat, atzo Estatu Batuetako Senatura iritsi zen Obama Administrazioaren klima-aldaketaren aurkako lege-proiektuaren zirriborroak. Barbara Boxer eta John Kerry senatari demokratek aurkeztutako testu berri hau Ordezkarien Ganberak joan den ekainean aztertu zuena baino asmo handiagokoa da.\nProiektu berriak emisio-eskubideen salerosketa-sistema bat ere jasotzen du, Europako Batasunean (EB) dagoeneko funtzionatzen duenaren antzekoa, baina ez du zehazten nola banatu kutsatzeko baimenak. Barack Obama Estatu Batuetako lehendakariak esan zuenez, “lege-proiektu honekin aurrerapauso bat eman dugu Amerikak bere energia-etorkizuna kontrola dezan”.\nHala ere, proiektu hau aurrera ateratzeko bidea luzea eta zaila izango da. John McCain senatariak, Alderdi Errepublikanoaren 2008ko lehendakaritzarako hautagaiak, atzo bertan esan zuen “inoiz ez, inoiz ez” duela proposamena babestuko, batez ere ez duelako onartzen energia nuklearrak “energia garbiaren” hedapenean izan behar duen eginkizuna.\nOrain Estatu Batuetako Gobernuak aurkezten dituen zifrak EBk (%20) eta Japonek (%25) proposatutakoen antzekoak izan daitezkeen arren, aldeak nabarmenak dira, eta horrek balio gabe uzten du Estatu Batuetako planteamendua nazioartean. Estatu Batuek proposatutako murrizketa 2005. urteari dagokio, baina Europako nahiz Japoniako ekimenak 1990eko emisio-mailetan oinarritzen dira.\nemisioak Estatu Batuak estatubatuar proiektua


Metodo zientifiko - Wikipedia, entziklopedia askea.\nMetodoaren diskurtsoa, René Descartes filosofoarena.\nMetodo zientifikoa zientzietan ezagutza berriak eskuratzeko erabiltzen diren eragiketa multzoa da. Zientifikoa dela ziurtatzeko, ikerkuntza metodo batek oinarria enpirian eta neurketan eduki behar du eta baita arrazoiketan ere. Metodo zientifikoa XVII. mendetik natura zientziak ezaugarritu dituen prozedura; behaketa sistematikoa, neurketa, esperimentazioa, formulazioa, analisia eta hipotesien aldaketak osatuko dute.\nMetodo zientifikoak bi oinarri nagusi ditu: erreproduzitzeko gaitasuna eta ezeztagarritasuna.\nErreproduzitzeko gaitasunak, esperimentu jakin bat edozein toki eta edonork eginez errepikatzeko gaitasuna dakar; hau da, esperimentu bat edonork edonon birproduzitu dezakeela esan nahi du oinarri honek. Euskarri hau lortutako emaitzen komunikazio eta publizitatean zein komunitate zientifikoaren egiaztapenean funtsatuko da.\nBigarren oinarria, ezeztagarritasunaren arabera, edozein proposamen zientifiko faltsatua edo errefuxatua izan daiteke; aurkezturiko teoria eta proposamen zientifiko guztiak beraien faltsutasuna froga lezaketen esperimentu eta frogetara azpiratzeko gaitasuna eta aukera izan behar dute. Honen arabera, espero ziren emaitzak lortuko ez balira esperimentu batean, honetan oinarritzen zen teoria deuseztatu egingo beharko litzateke.\nJames B. Conant-en aburuz, ez dago metodo zientifiko bat eta bakarra. Zientzialariak metodoa definitzeko, metodo klasifikatorioa, metodo estadistikoa, metodo hipotetiko-deduktiboa, etab. erabiltzen ditu. Eta beraz, metodo zientifikoaz hitz egiten badugu, ezagutza eraikitzen duten taktiken inguruan ari gara hitz egiten, kontextu historikoaren araberakoak direnak eta etorkizunean aldagarriak izan daitezkeenak.\n2 Metodo zientifikoaren deskribapenak\n3.1 Metodo enpiriko-analitikoa\n3.2 Metodo logikoak\n3.2.1 Metodo logiko-deduktiboa\n3.2.2 Metodo logiko-induktiboa\n3.2.3 Metodo analogikoa\n3.3 Beste metodo batzuk\nPlaton edo Aristotelesek iada ohartarazi zuten metodoa axiomekin edo arau multzo batekin jarraitzearen beharraren inguruan. Sokrates, Platon edo Aristotelesek, beste hainbat filosofo grekoen artean, proposatu zituzten arrazonamendu filosofiko, matematiko, logiko eta teknikoarentzat lehenengo metodoak.\nErdi Aroan islamiar munduko filosofo, fisikari, matematikari, astronomilari eta medikuek garatu eta zabalduko dute greziar filosofoen oinordekotasuna (hala nola Alhazen, Al-Biruni eta Avicena). Honez gain, hau Europan zabaldu zutenei ere egin behar zaie aitortza; hala nola, Roberto Grosseteste eta Roger Bacon bezalako irudiei Toledoko Itzultzaileen Eskolakoei batera.\nHala eta guztiz ere, Aro Modernoan finkatuko da filosofía natural berri bat. Descartesek (1596 – 1650) bere Metodoaren Diskurtsoan definituko diru lehengo aldiz metodoaren arauak “arrazoia ondo gidatu eta egia bilatzeko zientzian”.\nEgun metodo zientifikoa ulertzen den ikuspegi enpiriko edo zientifikoaren arabera, honen aitzindari bezala hartu behar ditugu Leonardo da Vinci (1452-1519), Nikolas Koperniko (1473-1543), Johannes Kepler (1571-1630) eta Galileo Galilei (1564-1642) zeinak arau metodiko eta sistematiko batzuk aplikatzen zituzten egia eskuratzeko. Honez gain, metodo zientifikoaren inguruan hitz egitean, ezin ditugu ahaztu lehen aipatutako Descartes eta Francis Bacon (1561-1626) zeinak metodo induktiboa finkatu zuen enpirismoari ateak irekiz, Pascal (1623-1662), Spinoza (1632-1677), Locke (1632-1704), Malebranche (1638-1715), Newton (1643-1727), David Hume (1711-1776), Kant (1724-1804) eta Hegel (1770-1831).\nFilosofiak hainbat metodo bereizten ditu; metodo zientifikoa, klasifikatorioa, estadistikoa, hipotetiko-deduktiboa, neurtze metodoa etab. baina metodo zientifikoari erreferentzi egiten diogunean ezagumena lortzeko eta bilakaera historikoen menpe dagoen teknika eta taktika multzoiei deritzogu.\nMetodo zientifikoaren deskribapenak[aldatu | aldatu iturburu kodea]\nMetodo zientifikoa modu ziurrean ezagutza baliagarri berriak eratzeko pausu jakin batzuen jarraipen ordenatua da. Metodoaz hitz egitean hori lortzeko igaro behar diren etapen inguruan ari gara hitze egiten eta zientifikoa aipatzean, berriz, jakintzaren produkzioari eta hau lortzeko erabiltzen diren teknika eta prozedura multzoaren inguruan ari gara. Lan zientifiko batean metodoan arauen estrukturek eta koherenteki kateatutako printzipioek laguntzen dute subjektibotasuna murrizten, honela lanaren emaitzen balioa eta beraz, lortutako ezagutza indartuz.\nBeraz, “metodo zientifikoak” komunitate zientifikoak bere teoriak azaldu eta onartzean beharrezkotzat jotzen dituen praktikek osatzen dute. Teoria zientifikoak, behatzen ditugun fenomenoak modu batean edo bestean azaltzea izanez helburu, hauen baliozkotasuna frogatzeko esperimentuetan oinarritu daitezke. Hau da, esperimentuen erabilera hutsa ez da metodo zientifikoaren erabileraren sinonimo. Horregatik, Francis Baconek honela definituko du metodo zientifikoa:\nBehaketa: errealitatean nola agertzen diren ikertzeko, zentzumenak objektu edo fenómeno bati jartzean datza. Nohizbeinkakoa edo kausazkoa izan daiteke.\nIndukzioa: behaketa edo experientziatik oinarrizko printzipioa ateratzea.\nHipotesia: behaketa edo experientzien behin-behineko azalpena eta izan daitezkeen kausak lantzea\nHipotesia esperimentazio bidez frogatzea\nHipotesiaren frogapena edo gezurtatzea.\nTesia edo teoria zientifikoa\nHau da, beraz, normalean metodo zientifikotzat ulertzen duguna, hau da, gizartean metodo zientifikoak duen errepresentazioa. Hala eta guztiz ere, definizio hau positibismoaren korrontearen barnean kokatuko genuke. Izan ere zientziaren modalitate batzuetan ezinezkoa da esperimentazioa aplikatzea, hala nola, astronomia edo fisika teorikoan; kasu hauetan nahikoa da naturalki gertatutako fenomenoen behaketa. Honez gain, metodo zientifikoa eredu txikiagoen ikerketetan aplika daiteke modu zuzen edo ez-zuzen batean.\nBestalde, badaude zientzia naturaletan sartzen ez diren zientziak, batez ere giza eta gizarte zientziak, non fenomenoak kontrolaturik eta artifizialki ezin errepikatzeaz gain, bere esentziagatik errepikaezinak diren fenomenoak daude, hala nola, historia. Hau da, ezin dugu zientzia naturaletako metodo zientifikoa arlo guztietara esportatu, izan ere, badaude errepikaezinak diren fenomeno edo gertaerak, antropologia edo historian behatzen direnak kasu.\nBeraz, metodo edo prozesu zientifiko bezala ulertzen dira komunitate zientifikoak bere teoriak azaldu eta baieztatzean onartzen dituen praktikak, esaterako Kochen postulatuak mikrobiologian. Teoria zientifikoak, modu batera edo bestera behatzen ditugun fenomenoak azaltzera bideratuta; hala eta guztiz ere, bere egiazkortasuna baliozkotu dezakeen experimentuetan oinarritu daiteke edo ez.\nMetodo zientifikoen sistematizazioa arlo zail eta konplexua da. Ez da hau klasifikatzeko modu bakarra existitzen; hala eta guztiz ere, datorrenean komunitate zientifikoan adostasun nahikoa duen klasifikazioa plazaratuko da. Honez gain, garrantzitsua da aipatzea metodo hutsezinik ez dagoela jakintza eskuratzean: metodo guztiak dira proposamen arrazionalak jakintzaren lorpenerako.\nMetodo enpiriko-analitikoa[aldatu | aldatu iturburu kodea]\nGiza-gizarte zientzietan eta zientzia naturaletan da ohikoena. Zientzia deskriptiboak ezaugarritzen ditu. Orokorrean gehien erabiltzen den metodoa da; logika enpirikoan oinarritzen da. Honen barruan hainbat metodo jakin ezberdindu ditzakegu, bakoitza bere teknikekin. Fenomeno baten elementuak ezberdindu eta banan banan berrikusten dira.\nBatzuek metodo enpirikotik independente bezala ikusten dute duen garapen eta garrantziagatik. Era berean, bere oinarri den logika esperimentaletik ere independente dela kontsideratua da. Honez gain, hauek ere barnebiltzen ditu:\nMetodo esperimentala independente moduan hartuz gero, metodo hipotetiko-deduktiboa metodo enpiriko analitikoaren metodo espezifikoa izango litzateke.\nBehaketa zientifikoaren metodoa\nZientzia deskriptiboetan da ohiko.\nHonetatik abiatuz sortzen da gune enpiriko-estadistiko guztia.\nMetodo logikoak[aldatu | aldatu iturburu kodea]\nMetodo zientifikoaren beste adar garrantzitsu bat da, oso klasikoa da eta ez da horren fidagarria. Metodo enpirikoarekin bateratzean metodo hipotetiko-deduktiboa sortuko da, egungo metodorik fidagarrienetako bat.\nMetodo logiko-deduktiboa[aldatu | aldatu iturburu kodea]\nJuzguen lotura batzuetatik abiatuz, aditzera emandako printzipioak kasu partikularretara aplikatzen dira. Estrapolazioaren metodoa da nabariena. Honakoetan banatzen da\nBerehalako ondorioaren zuzeneko metodo deduktiboa\nPremisa bakar batetik lortzen da burubidea, hau da, bitartekaririk gabe lortzen da ondorioa.\nZuzenekoa ez den metodo deduktiboa edo berehalakoa ez den ondorioa\nPremisa nagusiak proposizio unibertsala edukiko du, nagusia ez den premisak proposizio partikularra; bi hauen arteko konparaketarekin lortzen da ondorioa. Silogismoak erabiltzen ditu.\nMetodo logiko-induktiboa[aldatu | aldatu iturburu kodea]\nKasu partikularretatik abiatuz ondorio orokorretara iristen da. Interpolazioaren metodoa da bere erabileran ezaugarria.\nIndukzio osoaren metodo induktiboa\nOndorioa ikerketa objektua osatzen duten elementu guztien azterketatik dator, hau da, ikerketa objektua osatzen duten elementu guztiak ezagutzen baditugu soilik izan daiteke aplikagarri metodo hau. Gainera jakinda ikerketa objektuaren elementu guztiei dagokie jakintza orokorra.\nIndukzio osatugabearen metodo induktiboa\nIkerketa objektuari dagozkion elementuak ezin dira kuantifikatu eta orokortasunean ikertuak izan. Beraz, ikertzailea errepresentatzeko lagin bat hartzearen beharretan geldituko da honetatik orokortuz. Era berean bi metodo hauek osatuko dute:\nZerrendaketa sinplezko edo izan daitekeen ondorioaren metodo induktiboa\nElementu oso handi edo infinituak dituzten ikerketa objektuetan erabilia izango da. Ondorio unibertsal bat eragingo du izaera berdin bat ikerketa objektuari dagozkion elementu homogeneo batzuetan errepikatzen dela behatzean. Errepikapen hauetan ez da kontraesankorra den kasurik gertatuko edo ez da ikertu diren ezaugarri komunak ez dituen kasurik agertuko. Aztertuko diren kasuen araberakoa izango da metodo honen aplikagarritasuna. Bere ondorioak ezin dira zerbaiten froga bezala agertu baizik eta egiazkotasun posible bezala. Nahikoa da ondorioa ezeztatzen duen kasu bat agertzea hau okertzat hartzeko.\nIndukzio zientifikoaren metodoa\nIkerketa objektuaren izaera edo lotura beharrezkoak ikertzen dira, kausalitate erlazioak, hala nola. Erlazio handia du metodo enpirikoarekin.\nMetodo analogikoa[aldatu | aldatu iturburu kodea]\nBi objektuen arteko antzekotasunetik ondorioztatzean datza, gainerako ezaugarriak ere antzekoak izango diren probabilitatean. Arrazoiketa analogikoak ez dira beti balizkoak.\nBeste metodo batzuk[aldatu | aldatu iturburu kodea]\nTestuen arteko koherentzien metodoa da, filologiarena, liburu sakratuen exegesiarena eta arau eta printzipioen koherentziarena.\nMaterialismo historikoari hasiera eman zion metodoa da; bere ezaugarri nagusia fenomeno historiko eta sozialak mugimendu iraunkorrean hautematen dituela da.\nJakintza metatzailea da eta ez horren autozuzentzailea.\nObjektuak euren segida kronologikoan dituzten etapa ezberdinen ezagutzara bideratzen da. Ikertzen ari den objektu edo fenomenoaren eboluzio eta garapena ezagutzeko bere historia, etapa nagusi eta lotura historiko nagusiak ezagutzera eman behar dira.\nObjektua moldatu nahi da bere ezaugarrien zehaztapen eta hauen arteko elkarrekintzaren bitartez. Erlazio hauek alde batetik, objektuaren estruktura, eta bestetik bere dinamika determinatuko dute.\nUstezko egitate isolatuak erlazionatu eta elementu ezberdinak bateratuko dituen teoriak formulatuko dituen prozesua da. Elementu ugariren bateratze arrazionalean datza osotasun berri bat sortuaz. Ohikoena da metodo hau hipotesien planteamenduan garatzea.\n↑ a b Metodo Lur hiztegian (kontsulta: 2020-11-30)\nMultimedia: Scientific method\nBNF: 11934461r (data)\nOrriaren azken aldaketa: 23 ekaina 2021, 10:04.


An Inconvenient Truth, Al Goreren filma klima aldaketaren gainean – Sarean\nBy Jabi Zabala | 2007/02/02\nBost urtean behin klima aldaketaren zantzuak bilduz egiten duten txostena aurkeztu berri dute eta dagoeneko teoria baino erabat frogatuta dagoen kontua dugu. Gero eta beroago dago lurra. Iaz aurkeztutako An Inconvenient truth filma etorri zait burura, lehengo egunean ikusi bainuen. Gaztelaniaz Una verdad incómoda izendatu dute. Tipoaren autobonbo mitina da erdia, baina beste erdia egiazki modu argigarrian antolatutako dokumentala da. Datu piloa ematen du ikusleok klima aldaketaren presentziaz ohartu gaitezen.\nHona ekarriko dut trailerra (ingelesez) eta beherago YouTuben aurkitu dudan gaztelaniazko trailerra. Filmaren webgunea gaztelaniaz ere badago. Al Gorek filman bertan bloga aipatzen du. Merezi du filma ikusteak eta, nahi duenak eMuletik eskuratzea dauka. Hala ere, filmaren ostean geratzen zaizun beldur katastrofikoaren sentsazioa ez da batere lasaigarria.\n← DEIAn elkarrizketa, irratia.com dela eta Niri buruz ez dakizkizun bost gauza →\nOne thought on “An Inconvenient Truth, Al Goreren filma klima aldaketaren gainean”\ni eme 2007/02/08\nAzken aldi hontan, danok larrituta gabiltz tema honen inguruan. Edozein lekutan entzun daiteke honi buruzko elkarrizketaren bat (lagun artean ere asko hitz egiten dugu). Baña, dudan jartzen det, gizakiok ezer egiteko gai gean honi buelta emateko… beranduegi agian.\neMulea martxan jarri dut 😉


General – 29 orrialdea – Araxes Ikas Komunitatea\nAbenduaren 20an Gabonetako jaialdia ospatu genuen Araxes Ikastetxean. Urtero bezala ikasleek emanaldia burutu zuten abesti, dantza eta antzezlanak eskainiz. Guraso eta senide asko hurbildu ziren aurten ere. Hamaiketakoaren ostean Olentzero eta Mª Domingiren bisita izan genuen. Egun ederra izan zen.\nContinue Reading GABONAK 2013\nIngelesa hitz egiten den lurraldeetan, hain ezaguna den “Halloween” festa, antolatu asmoz, eskolako ikasle ezberdinak elkartu ditugu. Honek haien arteko interakzioa sortzen du eta gure helburua, handienak txikienei hainbat lan egiten laguntzea izan da. Etxean dituzuen saguzaharra eta mamua


Daily Archives: 20 Iraila, 2009\nUtzi erantzuna\tZinemaldiko hirugarren egun honetan euriak atseden hartu du. Goizean euri zaparradaren bat edo beste bota du, baina tira, ezer gutxi aurreko egunekin alderatuta. Atsedenik hartzen ez dutenak eguna joan eta eguna etorri, Maria Cristina kanpoan ospetsuen sinaduren zain dauden horiek dira. Hori da morala, hori!\nGaur, Zinemaldia hasten denetik bukatu arte lehen ilaran zain egoten diren horietako birekin izan naiz. Pantailaren ezkerreko aldean ikus daitekeena, Lorena da bilbotarra da eta Zinemaldiak irauten duen egunetan Donostiako amonaren etxean bizi da. Bigarrenak berriz Amaia du izena eta pasaitarra da. Jarraian ikus dezakezue bideoa (jatorrizkoa, gaztelaniaz).\nBiek ala biek faltan botatzen dute aurreko urteetako pertsona ospetsuen mugimendua. Etsipenez oroitzen dituzte, etengabeko jendearen joan-etorriaren ondorioz, atseden hartzeko betarik ez zegoeneko garai hura.\nBiak atseden hartzera joan dira etxera, jende mugimendu txikia zegoela eta. Ordubata aldera alde egin dute, euren hitzetan “goizo”, egun gogorrenetan goizeko zortzietatik arratsaldeko zortziak aldera arte izaten baitira bertan. Goiza lasaia izan bada ere, tartean-tartean aurpegi ezagun batzuk ikusteko parada izan dugu bertan genbiltzanok. Donostian pertsona ospetsuren bat ikusi nahian bazabiltza, jakin ezazu Quentin Tarantinok goizean utzi duela Donostia eta Maribel Verdu ere Gipuzkoako hiriburutik joan dela atzo Zinemako sari nazionala jaso ostean. Verdu presa handiarekin irten da Loiuko aireporturantz. Hala ere, kanpoaldean zeuden jarraitzaileen eskarien aurrean ezin izan du ezetz esan eta zenbait sinadura egiteko gelditu da.\nBatzuk badoaz eta beste batzuk badatoz!\nGaurkoak ez zirudien egunik aproposena sinadurak batzeko, baina egoera aldatu egin da Robert Duvall aktorearen etorrerarekin. Hasiera batean bihar zen etortzekoa, baina azkenean hirurak baino lehenago iritsi da estatubatuarra Donostiara. Argazkilarien eta telebistako kameren aurrean gelditu ostean, Maria Cristina hoteleko eskaileretara zuzendu da. Han zituen zain Zinemaldiko kideak.\nFlashik gehienak berarentzat izan badira ere, ez da Donostiara heldu den bakarra. Donostian da esaterako Manuela Velles Caotica Ana edota Camino filmengatik ezaguna den aktore gaztea, eguerdia baino lehen Maria Cristina hotelean sartzen ikusi baitut. Mario Casas Fuga de cerebros edota Mentiras y Gordas filmetako aktorea ere gaur heldu da Donostiara eta Londres hotelean hartu du ostatu, bateon batek ikusten saiatu nahi badu.\nAurretik aipaturikoen glamourrik ez badu ere, gaur iritsi da Bahman Ghobadi zinegile kurdistandarra Donostiara. Ezezaguna zaizuenontzat esan (aitortu behar dut Googlen bere izena sartu arte gizon arrotza zela niretzat ere) birritan irabazi duela Film onenaren Urrezko Maskorra. Lehena, 2004an irabazi zuen Las tortugas también vuelan filmarekin eta 2006an lortu zuen bigarrena Half moon pelikularekin.\nOspetsuen sinaduraren bila ero moduan zabiltzatenok izan pazientzia. Eta nonoren sinadura, argazkia edota delakoa lortzen baduzue, kontatu zuen esperientzia!\nSarrera hau Donostiako Zinemaldia argitaratua izan zen Bahman Ghobadi, Manuela Valles, Maribel Verdu, Mario Casas, Quentin Tarantino, Robert Duvall, Zinemaldia etiketekin - 20 Iraila, 2009 - Mikel Ezkerro idatzia.\tEntzun Euskadi Irratia!!


Ziriol - Wikipedia, entziklopedia askea.\nZopako pasta, hari itxurakoa\nZiriola, fideoa (Heg.) edo bermizela (Ipar.) hari itxura duen gari-irinezko zopako pasta da.\nZiriolak, orokorrean, uretan irakinez egiten dira, batzuetan elikadura-olioarekin edo gatzarekin. Horretaz gain, zartaginean edo frijigailuan frijitzen dira. Ziriol-platerek basiren bat edukitzen dute, edo zopari eransten zaizkio. Konposaketa materiala eta jatorri geokulturala ziriol-aukera handiaren mota bakoitzaren araberakoa da. Ziriolak hainbat kulturatan oinarrizko elikagaiak dira (e. b. txinatar ziriolak, japoniar ziriolak, korear ziriolak, filipinar ziriolak, vietnamdar ziriolak eta Italiako pasta).\n"Ziriol" jatorriz "bildumen" hitzaren sinonimoa da, hau da, kandela luze eta mehea, gehienetan argizaiolean bildurik hilobietan-eta erretzen dena. Pasta honek harekin daukan antza zela-eta, "ziriol" deitu zioten. Kirikiñok kontatu zuenez, "ziriol" hitzaren sorburua ziri horia da, alegia, Durangoko andere euskaldun batek lehenengo biderrez pasta hau saltokian ikusi zuenean esan zuena.\nIbon Sarasola euskaltzainak Euskara batuaren ajeak lanean "ziriol" espainieratiko "fideo" eta frantsesetiko "bermizela" hitzak baino aukera hobetzat jo zuen.\n↑ «ADOREZ Bilaketa: ziriol» www.bostakbat.org (Noiz kontsultatua: 2021-03-08).\n↑ a b «ziriol - OEH - Orotariko Euskal Hiztegia» www.euskaltzaindia.eus (Noiz kontsultatua: 2021-05-25).\n↑ «fideo - EH - Euskaltzaindiaren Hiztegia» www.euskaltzaindia.eus (Noiz kontsultatua: 2021-03-08).\n↑ «bermizela - EH - Euskaltzaindiaren Hiztegia» www.euskaltzaindia.eus (Noiz kontsultatua: 2021-03-08).\n↑ «bildumen - EH - Euskaltzaindiaren Hiztegia» www.euskaltzaindia.eus (Noiz kontsultatua: 2021-05-25).\n↑ Ibon Sarasola. (1998). «fideo» Euskara batuaren ajeak. Alberdania, 83 or. ISBN 848866950X.\nAipua: «fideo. Frantsesez vermicelle da. Iparraldeko hiztegiek, bermizela-z bestalde, ziriola ematen dute. Ziriola honek ez du hiztegietatik kanpo tradiziorik, baina ezta bermizela-k ere, eta fideo-rena hutsaren hurrengo-hurrengoa da. Uste dut ahalegin bat egin behar genukeela, janari etiketa elebidunen bitartez, ziriol bultzatzeko euskara idatzian. Izugarrikeria handiagoak bultzatu ditugu. Bestela batasuna fideo, espainol inperialismoaren ajenteak —txantxetan-edo esateko— egingo du.».


Hilarion Eslabaren monumentua - Wikipedia, entziklopedia askea.\nHilarion Eslabaren monumentua\nHilarion Eslabaren monumentuaren estatuaren irudia.\nHilarion Eslabaren monumentua Nafarroako Iruñea hiriburuan dagoen Takonera parkeko monumentu bat da. Hilarion Eslaba nafar musikagilearen omenezko monumentua da.\nJatorriz, bertan, 1918an Leon Barrenetxeak egindako Pablo Sarasateren monumentua zegoen, baina 1964an Juan Quevedok egindako Hilarion Eslabaren soinaz ordezkatu zen. Pitillasko harria eta Escobedo eta Italiako marmolaz egina dago.\nHilarion Eslabaren monumentuari buruzko informazioa. Iruñeko Udala


Migrazio- eta asilo-politiketan, lankidetza aldeaniztun aktiboa ezinbestekoa da\n“Euskadi Europako migrazio-agenda berriaren aurrean: eskualdeen zeregina Europako asilo- eta migrazio-politikak direla eta” deritzon gaiaren ildotik, lankidetzaren eta migrazioen inguruko berrogeita hamar bat adituk iheslarien giza krisia eta, asilo-eskaera ugarietan aplikatzeko helburuz, Europan nahiz Euskadin lantzen ari diren politikak aztertu dituzte Sabino Arana Fundazioan.\nasteazkena, 2017.eko abenduak 13\nJonan Fernándezek, Eusko Jaurlaritzako Giza Eskubide, Bizikidetza eta Lankidetzako idazkari nagusiak; Joana Abrisketak, Deustuko Unibertsitateko Nazioarteko Zuzenbide Publiko eta Nazioarteko Harremanetako irakasleak; eta Gemma Pinyol-Jiménezek, Instrategies erakundeko migrazio-politika eta aniztasuneko zuzendari eta GRITIM-UPFko (Pompeu Fabra Unibertsitatea) ikertzaile laguntzaileak, jardun dute hizlari.\nJonan Fernándezek, Eusko Jaurlaritzako Giza Eskubide, Bizikidetza eta Lankidetzako idazkari nagusiak, adierazi duenez, “Eusko Jaurlaritzak gai honetan jorratzen eta bultzatzen dituen lan ildoen ardatza hauxe da: elkarlaneko gune eraikitzaileak sortzea maila guztietan”. Eusko Jaurlaritzako Giza Eskubide, Bizikidetza eta Lankidetzako idazkari nagusiaren iritziz “erronka estrategiko horren oinarriak bi ditugu: pragmatismoa eta on gorenaren bilaketa”.\nJonan Fernándezen aburuz, lehenengoz eta bat, prozesu horretan parte hartu behar duten ahotsen eta botereen kopurua aintzat hartuta, “lankidetza aldeaniztun aktiboa ezinbestekoa da”; bestela “irtenbideek ez dute aurrera egingo”.\nBigarrenez, Fernándezen aburuz, “guztiz lehentasunezkoa da lankidetza-giroan aritzea, iheslarien egoerari irtenbidea bilatzeko ekintza erdigunean jartzen baldin bada, behintzat”.\nJonan Fernándezen ustez, ekinbide horri heltzeko “oztopo, errezelo eta arazoen gainetik, ekarpenak, aukerak eta irtenbideak bilatzea eta proposatzea lehenesten duen jarrera baliatu behar da”.\n“Erronka horrek ez du baztertzen salaketak edo interpelazioak egitea, halakoak egin behar direnean. Aitzitik, aipatutakoekin bateragarria da, baina lankidetza eraikitzaileari lehentasunezko balioa emanda”, adierazi du Eusko Jaurlaritzako Giza Eskubide, Bizikidetza eta Lankidetzako idazkari nagusiak.\nBeste alde batetik, Joana Abrisketak Europako Asilo Sistema Erkidea azaldu du, bai eta migrazioen kontrola kanpora ateratzeak dakartzan ondorioak ere, hau da, gure ordez, mugak beste batek kontrolatzeak dituen ondorioak.\nAbrisketak adierazi du Europar Batasuneko asilo-politikak bi esparrutan garatzen ari direla: bata, barrukoa estatu kideen lurraldearen barruan aplikatzekoa, eta bestea, kanpokoa beste estatu batzuetan aplikatzekoa.\nBarruko esparruaren ardatza Europako Asilo Sistema Erkidea da eta, Joana Abrisketaren iritziz, sistema horren arauak “ez dira eraginkorrak izan iheslarien etorrerari erantzuteko, batik bat, 2015etik aurrera”.\nDeustuko Unibertsitateko Zuzenbide Fakultateko Nazioarteko Zuzenbide Publiko eta Nazioarteko Harremanetako irakaslearen aburuz, “oraintsu hartutako behin-behineko neurriak ere ez dira gauza izan, hala nola nazioarteko babesaren eskatzaileak estatu kideen artean birkokatzea, Italiara eta Greziara erruz eta andanaka heldu ostean”.\nEra berean, kanpoko esparrua aipatu du eta ondoko helburua egotzi dio: “zaintza hirugarren estatuen esku uztea eta migrazioen kudeaketa haietatik bideratzea”. Ildo horretan, gogorarazi digu oraintsuko aplikazioetako bi ditugula EBren eta Turkiaren arteko Adierazpena, 2016ko martxoaren 16an onartu zena, eta itsasontziak itsasoan bertan geraraztea.\nAzkenik, Gemma Pinyol-Jiménezek nabarmendu du “Europako eremuan, immigrazio- eta asilo-politikak estatuaren logikatik eraikitzen ari direla eta, hartara, leku eskasa geratzen zaiela beste erakunde- eta gizarte-eragile batzuei”.\nHala eta guztiz ere, ikertzailearen arabera, “estatuz azpiko administrazioek arakatzeko aukerak dituzte besteak beste, lankidetza-sareak (esaterako, CRPM, Periferiako eta Itsasertzeko Eskualdeen Konferentzia) gure gizarteetan goitik beherako gizarte-aldaketak sorrarazten dituen gertakizun global batean parte hartzeko guneak aldarrikatzeko xedez”.\nOndoko eztabaida-saioa Eusko Jaurlaritzako Biktimen eta Giza Eskubideen zuzendariak, Monika Hernandok, bideratu du eta, bertan, lankidetza-agentzia eta -erakundeetako arduradunek, irakasleek eta bestek parte hartu dute, hala nola, honako hauek: José Ignacio Alonso, Save the Children (Euskadi) GKEko Sentiberatze eta Haur Politiken teknikaria; Fátima Aman, Zabalketa elkartekoa; Pablo Angulo, CRIA SL, SUMAE SCoop eta BIKOnsulting S. Coop. Sozietateetako bazkidea; Rosabel Argote, CEAR-Euskadi erakundearen Gasteizko arduraduna; Dolores Azpiazu, El Sitio elkartekoa; Bernart Baltza, Agiantza elkartekoa; Paul Ortega eta Euken Barreña, Eusko Jaurlaritzako Garapenerako Lankidetzaren Euskal Agentziakoak; Anacleto Bokessa, MAIBeko Nazioarteko Harremanetako idazkaria; Susana Cuesta, Cáritasekoa; Olatz Ecenarro Ayuda en acción/Ekintzaz Lagundu GKEkoa; Rafael Ferrer, Zabalketa elkarteko presidentea; Elsa Fuente, UNICEF GKEren Euskadiko koordinatzailea UNICEFen Espainiako Batzordean; Sofía Marroquín, Oxfam elkartearen Iparraldeko lurralde-arduraduna; Begoña Ocio, Pax Romana elkartekoa; eta Maribel Vaquero, Gipuzkoako Foru Aldundiko Bizikidetza eta Giza Eskubideen zuzendaria.\nComments (0) Number of views (5119)


Kutxa Kultur-ek Zeruertzak aurkeztu du, Kutxa Kultur Kanta proiektu berrian\nKutxa Kulturak abesti formako proiektu berri bat kaleratu du, Kutxa Kultur Kanta. Konfinamenduan zehar garatua eta talde guztien kate-lankidetzarekin, Kutxa Kultur Musikako egoitzako 6 bandek abesti formako proiektu berri bat garatu eta aurkeztu dute, Zeruertzak abestia. Proiektu hau, konfinamendu edo itxialdian zehar garatua, kateko elkarlan sortzailea da, eta Kutxa Kultur Musikako talde guztiek parte hartu […]\nKutxa Kulturak abesti formako proiektu berri bat kaleratu du, Kutxa Kultur Kanta. Konfinamenduan zehar garatua eta talde guztien kate-lankidetzarekin, Kutxa Kultur Musikako egoitzako 6 bandek abesti formako proiektu berri bat garatu eta aurkeztu dute, Zeruertzak abestia.\nProiektu hau, konfinamendu edo itxialdian zehar garatua, kateko elkarlan sortzailea da, eta Kutxa Kultur Musikako talde guztiek parte hartu dute Zeruertzak kanta argitara emateko; esperientzia oso aberasgarria, aldi berean, egonaldiko 6 taldeek parte hartu baitute erronka horretan eta, besteak beste, konfinamendu-aldian harremanak estutzeko balio izan die.\nKutxa Kultur Musikako sei egoiliarrek (Siete C, Lemy River, Ido, Indian Feathers, Beste Urtaroak eta Cônvoi) konposatu zuten abestia, Siete C taldeko Eduardo Amadorengandik sortutako ideia. “Esperientzia aberasgarria izan da, sormen aldetik beste estilo eta teknika batzuk erabiltzeko aukera eman baitigu, beharbada Zazpi Cn erabiliko ez genituzkeenak”.\nGainera, abestiak LACØRTE films bideoklipa du, Kutxa Kultur Enea Kultura eta Sormen Industrien ekintzaileei laguntzeko programatik babestutako proiektuetako bat. Bideokliparen hasierako ideiak etxetik irteterik ez zegoen fasea irudikatzen du, eta, ondoren, bigarren fasea, non mugimendu pixka bat egon zitekeen, baina deskonektatuta eta ordutegiekin. Bakoitza bere kutxan bizi da, “bideokonferentzia bat balitz bezala”.\nCônvoitik nabarmendu dutenez, “bakoitzak ikuspegi pertsonal bat eman dio, abestiaz jabetzen saiatu gabe, betiere proiektua zerbait kolektibotzat hartuta”. Idoia Asurmedi Idok, bere aldetik, “horrelako zerbait egiten nuen lehen aldia zen, eta distantziatik konposatzeak kezkatzen ninduen; baina, hasieran ez nintzen eroso sentitzen oinarriaren estiloarekin, baina gero uste baino errazagoa izan zen”.


barren.eus - Haurrentzako jolas parke bat eraikiko dute San Roken\nHaurrentzako jolas parke bat eraikiko dute San Roken\nArgitaratua: 2017-11-21 13:28\nSan Roke kalean umeentzako jolas parke berri bat egiteko lanak hasi dituzte asteon Elgoibarren. Parkea San Roke kaleko 16 eta 18 zenbakietan dauden etxebizitzen artean dagoen lorategi-plazatxoan kokatuko dute.\nElgoibarko Udalak jakinarazi duenez, 32.220,65 euro (BEZ kanpo) inbertituko ditu San Roken umeentzako joko gune berri bat eraikitzeko. Lanak atzo hasi zituzten eta hilabeteko epean amaituko dituztela aurreikusten dute udal arduradunek, betiere eguraldiak laguntzen badu. Maderplay enpresak jarriko ditu jolasak: txirrista bat, tunel bat eta bi malguki, besteak beste. Jokoak altzairu herdoilgaitzez eginak daude eta parkean sortuko duten erliebean integratuko dituzte.\nElgoibarko Udaleko Hirigintza zinegotzi Iosu Arraizen esanetan, lurzoruaren egokitzapena (landare-lurrak eta zintarriak kendu), egungo zintarriak mugatzen duen perimetroaren barruan kautxozko zoru jarraiaren instalazioa, jardinera eta banku jarraietako oinarrietako igeltserotsa lanak, lorezaintza (heskai landaketa) eta argiztapen eta hiri-altzarien berkokapena dira obrea hauetako zeregin nagusiak.


100 DVD disko batean\n2019ko ekainaren 18a, asteartea | Ordua Euskal Herrian 07:06:12\nGénérale Electric enpresa estatubatuarrak iragarri berri du laster izango dela merkatuan 500 GB-eko disko optikoa; beste hitz batzuetan esanda, egungo 100 DVD bilduko dituen diskoa.\nDisko berriaren tamaina oraingo DVDena izango da, baina desberdintasuna datuak gordetzeko eran datza. Gaur egungo DVDek laser sekuentzial baten bidez gordetzen dituzte datuak, eta disko berriek holograma moduan edo hiru dimentsiotan gordeko dituzte.\nDiskoa laborategitik atera berria da, baina orain merkaturatze estrategia landu behar da. Lehenbizi eremu profesionalera zuzenduko da produktua, baina azkeneko helburua etxeko erabiltzailea da. Horretarako, disko berria irakurriko duen gailua diseinatu behar da, edo hobe esanda, disko berria eta egungo DVDa irakurriko dituen irakurgailua da diseinatu beharrekoa. Horrela, tresna bakarrarekin bi disko mota irakurri ahal izango dira.


MARTUTENE LANBIDE ESKOLAREN LEGEZKO BAIMENA\nAITAREN, AMAREN ETA LEGEZKO TUTOREAREN BAIMENAK MARTUTENE LANBIDE ESKOLARI, DATU PERTSONALAK TRATATZEKO:\nMARTUTENE LANBIDE ESKOLA KOOPERATIBA-SOZIETATEKO zerbitzuen erabiltzaile estimatua, (aurrerantzean, MARTUTENE LANBIDE ESKOLA:\nJakinarazten dizugu Europako herritarren Datu Pertsonalen Pribatutasun-politika aldatu egin dela, eta aldaketa horiek 2016/679 EBko DBEOn (2018ko maiatzaren 25etik dago indarrean) eta Espainiako zuzenbidera egokitzen duen araudian (3/2018 Lege Organikoa, Datu Pertsonalak Babesteari eta Eskubide Digitalak Bermatzeari buruzkoa) jaso direla. Aldaketa horietan edo lege horietan ezartzen da zer betebehar bete behar ditugun tratamenduaren Arduradun gisa, zure datu pertsonalak eta haien tratamenduan dituzten oinarrizko eskubideak babesteko. Jakinarazten dizugu MARTUTENE LANBIDE ESKOLAn gure prozedurak arau horietara egokitu genituela eta aldian behin berrikusten ditugula.\nJakinarazten dizugu Europako herritar guztiak babesten dituzten eskubide nagusietako bat dela arduradunok zuen baimen askea, borondatezkoa, espresua eta informatua eskatzeko dugun betebeharra, seme-alaben datu pertsonalak helburu jakin batzuetarako tratatzeko. Horregatik, zure identifikazio-datu pertsonalak eta NANa betetzeko eskatzen dizugu, eta eskatzen zaizkizun tratamenduak eta pribatutasun-politika baimentzeko. Hori guztia automatikoki bidaliko dizugu zure helbide elektronikora, balidatzeko.\nHonela Jarduten da:\nLegezko tutorea (ikastetxean aurkeztu beharko du hori egiaztatzen duen dokumentazio formala)\nIkasle bat baino gehiago ordezkatzen dute\nIkasle bat baino gehiago ordezkatzen dute:\nIzen eta bi abizen:\nBaimena ematen dut ordezkatutako adingabearen datuen tratamendua egiteko, irakaskuntza-jarduera kudeatzeko, gure pribatutasun-politikan deskribatutako helburuak (esteka).\nBaimena ematen dut MARTUTENE LANBIDE ESKOLAKO bitarteko korporatiboetan irudiak eta bideoak argitaratzeko, hala nola ikastetxeko web orrian, buletinetan eta sare sozialetan.\nBaimena ematen dut MARTUTENE LANBIDE ESKOLAREKIN zerikusia duten enpresei datuak lagatzeko, zentroaren berezko jarduerak gara ditzaten.\nAdingabearen osasun-datuak tratatzeko baimena ematen dut, helburu hauetarako:\nEusko Jaurlaritzaren txertaketa-programa\nLehen laguntza antiseptikoak (betadine edo klorhexidina), alkohola, ur oxigenatua, ibuprofenoa eta parazetamola. Horrek ekar ditzakeen ondorioak bere gain hartuko ditu, eta horren gaineko erantzukizun guztietatik salbuetsiko du Martutene Lanbide Eskola zentroa.\nBaimena ematen dut datuak Martutene Lanbide Eskolako guraso-elkarteari lagatzeko, guraso-elkarteak kudeatutako helburuetarako.\nIrudiak guraso-elkartearen bitarteko korporatiboetan tratatzea eta argitaratzea, guraso-elkarteak ikastetxe barruko eta kanpoko ekitaldietan antolatzen dituen jardueren web-orri eta RRSS gisa.\n*duten eremuak nahitaezkoak dira\nEskerrik asko, zure baimena bidali da.


Mathieu Ospital faborito buruz burukako txapelketan\nPilotan, igande eguerditan jakinen da nor den aurtengo buruz burukako xapeldun haundia berezkoen mailean. Parez pare, Mathieu Ospital eta Peio Larraldek neurtuko dituzte indarrak Baionako Moderne trinketean. Bat emaitekotan, urepeldarra eman daiteke faborito, baina gauzak aski parekatuak iduri dute.\nOspital-Larralde, Berezkoen buruz burukako finala, igandean goizeko 11etatik goiti, ZUZENEAN Euskal Irratietan, 11.30etatik goiti. (argazkia)\nAzken eguneratzea hemen: Ostirala, 2018(e)ko otsaila(r)en 23-(e)an 13:46etan\n"Erabaki lotsagarria da"\nDei auzitegiko epaileak ez du Ion Kepa Parot ateratzerat utzi aldi huntan erez. Bere 5 garren baldintzapeko askatasun galdea errefusatu diote, prokuradorearen deiaren ondorioz. Ion Parot 1990an atxilotu zuten. Badu 28 urte preso dela eta Muret-ko presondegian da. Joan den urrian epaileek bere alde egin zuten baina dei auzitegiaren arabera « orden publikorako lanjera izan daiteke ».\nBagoaz kolektiboko Emilie Martin :\nIon Kepa Parot-ek 67 urte ditu.\n"Mikel Laboak utzi ondasuna belaunaldi gazteei ezagutarazteko bide ona izan daiteke"\nOtsailaren 22ko Hitz eta Putz\nFred Berruet musika kronikariak Delorean taldearen azken diskoa aurkeztu digu aste honetako kronikan :\nArmelle Etchenique gomitarekin, Martxoaren 8ko borroka aipatu dugu. Asteazken gauean, Baionako gaztetxean bildu zen, grebalari feministen asanblada, lau arlo desberdinetan greba deialdia luzatu dute emazteei :\nAzken eguneratzea hemen: Ostirala, 2018(e)ko otsaila(r)en 23-(e)an 11:45etan\nEuskarak bere lekua ukanen duela Frantziako Tourrean konfirmatu diote Euskaltzaindiari\nFrantziako Itzulia Lapurditik pasako denean heldu den uztailean, euskara modu duinean tratatuko duela erran dio Tourreko zuzendaritzak Euskaltzaindiari.\nEuskarak Frantziako itzulian doakion lekua beharko lukeela erran dute hainbat elkarte eta erakundek. Horren karira Euskaltzaindiak gutun bat igorri zion urtarrilean Tourreko zuzendaritzari eta arrapostuarekin kontent da euskararen akademia.\nHala ere Frantziako Itzuliko ardurdunek idatzi letran, ez dirudi sobera ezagutzen dutenik Euskaltzaindia zer den. Euskaltzaindia emaiteko ordez, Euskaltel Zaindia eman baitute.\nBattittut Coyos euskaltzaina :\nMartxoaren 30ean euskarazko diktaketa bat ere eginen da kolegioetako haurren artean, Frantziako itzuliak bultzaturik.\nAzken eguneratzea hemen: Ostirala, 2018(e)ko otsaila(r)en 23-(e)an 13:28etan\nKultur alea: "bakean dagoenari bakean utzi" ikusgarria\nGaurko kultur atalean, "bakean dagoenari bakean utzi" ikusgarriari buruz hitzegingo dugu. Aitziber Zapirain lankideak, Mirari Martiarena eta Idoia Torregarairekin hitzegin du:\nMirari Martiarena eta Idoia Torregarai artistek, elkarrekin jositako sei bakarrizketa aurkezten dituzte. Euskara eta generoa umoregai hartuta, euskalkiak, onomatopeiak, amatasuna, gorpuztasuna eta kristalezko sabaia bezalako gaiak dituzte hizpide ordu bete inguruko emankizunean. Kritika eginez, deseraiki eta barre eginez baterrak zirikatzen dituzte. Kontratazioa: Bakean dagoenari bakean utzi\nAmnesty International-ek bere giza eskubideen urraketen 2017ko txostena argitaratu du\nAktualitatea Goiz Berrin, Maite Ubiria eta Allande Boutin kazetariekin (18-02-21)\nKooperatibak sekulan baino egokiagoak krisi garai hauetan\n"Mundu bat sortzen du, eguneroko bizi hortan oinarrituz"


Saski Baskonia Laboral Kutxa | Palmaresa Castellano\nBaskonia taldeak izandako ibilbide izugarria agerian gelditzen da bitrinetan gordetzen dituen tituluetan.\nZalantzarik gabe, Caja Laboral Baskonia-k haren aldagela gidatu duten teknikari ezberdin eta aipagarrien lanari esker; bere historian zehar Arabako hiriburuan oroimen ona utzi duten maila konpetitibo handiko jokalariz beteriko taldearen kalitate progresiboari esker; hastapenetatik hazten ikusi duten Klubeko agintarien gestio egoki eta egituratuari esker; eta, noski, momentu on eta dirdiratsuetan zein momentu txarrenetan, Caja Laboral-ren gotorlekua izan den Buesa Arena-ren harmailak bete dituzten zaleen laguntzari esker oraindik ere hazten doan palmares zabala lortu du.\nLaburpen ohar legez aipatu behar da Baskonia-k nomenklatura ezberdinekin parte hartu duela txapelketa ezberdinetan: C.D. Baskonia, 1959an ezarritakoa eta 1983 urtera arte mantendu zena; Caja de Alava, 1984tik 1986ra; Taugres, ezagunenetakoa, 1987 denboralditik 1996ra; eta, egungo TAU Ceramica izena 1997tik aurrera.\nGainera, talde baskoniarrak ACB Liga-ren titulua eskuratzeko Play Off guztietan parte hartu du, 2001-02, 2007-2008 eta 2009-2010 denboraldian txapeldun izatea lortuz. Errege Kopa-n ere garaipen ezberdinak lortu ditu, garaikurra sei alditan altxatuz, 1994-95, 1998-99, 2001-02, 2003-04, 2005-2006 eta 2008-2009 denboraldietan hain zuzen ere.\nBaina Baskoniaren arrakasta ez da estatuko lurraldean zehar soilik hedatzen, Europara ere zabaldu da, erretinetan gordetzen den egun batean bereziki; 1996ko martxoaren 12a, taldeak Europako Kopa-ren Finalean Paok menderatu zuenean, eta gainera marko paregabean, Vitoria-Gasteizko Araba Pabilioian.\nArrakasta dirdiratsu honen aurretik Baskoniak Euro Cup-eko finalak jokatu zituen Lausanan 1994 eta Istanbulen 1995.\nBereziki merituzkoak ditugu Final Four-ean izandako segidako hiru parte hartzeak, Mosku 2004, Praga 2005 eta Atenas 2006 hain zuzen ere, TAU Ceramica-k 2001 urtean Euroleaguearen lehen finalean Boloniako Kinder-en aurrean egon zela ahaztu gabe.\nBertako txapelketan, TAU Ceramica-k bere bitrinatan dauzka jokatutako Superkopako hainbat edizioren txapeldunaren garaikurra; Granada 2005, Malaga 2006, Bilbo 2007 eta Zaragoza 2008.\nBaskoniak Asoziazio Kopa ere irabazi du, batean bakarrik jokatutako txapelketa. Villanueva de la Serenan (Badajoz) izan zen 1985 urtean eta Caja de Alavak CAI Zaragoza gainditu zuen finalean. Garaipen honi esker Baskoniak lehen aldiz lortu zuen europar txapelketa batean jokatzeko lekua, Korac Kopa alegia.\nGaraipen guztiek berez argi uzten dute Klubak sorreratik bertatik izandako goranzko ibilbidea, eta azken finean denon artean arrakasta berriak ospatu ahal izan ditzagun etorkizunera ilusioz begiratzen duen lan filosofia sendotu baino ez dute egiten. ACB Liga\n2004/05: Finalista 2003/04: Finalerdiko\n1997/98: Finalista 1991/92: Finalerdiko 1990/91: Finalerdiko\n1994/95: Finalista 1993/94 Finalista\n2007/08: Participante Final Four\n2006/07: Participante Final Four\n2005/06: Participante Final Four\n1993/94: Espainiako Txapeldun Juniorra\n1990/91: Espainiako Txapeldun Juniorra\n1984/85: Asoziazio Kopako Txapelduna